My sme neplatili zatiaľ nič. Dali sme záruky na pôžičky Írsku a Portugalsku. Mimochodom záruky teda krajinám, s ktorými súhlasil aj, súhlasila aj SAS.

Ivan Milkoš hovorí pravdu ak hovorí, že sa jedná len o záruky a nie je cash peniaze a taktiež ak hovorí, že SAS súhlasila s pôžickou Portugalsku a Írsku. Tento princíp je zakotvený aj v zmluve EFSF . Už v preambule (str.4.) tejto zmluvy sa píše: EFSF bude financovat svoju financnú pomoc vydávaním alebo vstupom do dlhopisov, zmeniek, cenných papierov, alebo iných financných nástrojov, ktoré sú podložené neodvolatelnými a bezpodmienecnými zárukami , clenských štátov eurozóny, ktorí konajú ako rucitelia v súvislosti s týmito financnými nástrojmi ako sú uvedené v zmluve. Portál etrend.sk uvádza: "V prípade, že sa niektorý zo štátov eurozóny dostane do tažkostí, akciovka vydá dlhopisy a z príjmov z ich predaja problémovej krajine požicia. Tento mechanizmus bude možné využívat len do júna 2013." Richard Sulík na tému pôžicky Írsku a Portugalsku v relácii Na Telo 26. októbra 2011 povedal: "Ale ešte k tým, k tomu samotnému eurovalu by som chcel povedat jednu vec. Že to Írsko, Portugalsko, že dostali peniaze fajn, to bolo dobre, len treba si uvedomit, kapacita eurovalu, ktorý sme aj my schválili pred rokom. Ved so samotnou konštrukciou my sme predsa súhlasili práve z tých dôvodov, ktoré aj ty teraz spomínaš. Kapacita je 250 miliárd eur. Írsko, Portugalsko vycerpali 70. Ostáva 180." Dátum zverejnenia analýzy: 21.11.2011 Naspäť Nahlásiť chybu

EFSF

etrend.sk


Viaceré krajiny dokonca pristúpili k tomu, že vyzývajú občanov aby opustili územie Ukrajiny, takto ďaleko my zatiaľ nezachádzame, len sme zvýšili cestovné odporúčanie na tretí stupeň z pomyselných štyroch.

Ministerstvo zahraničných vecí nevyzvalo slovenských občanov, aby opustili územie Ukrajiny, narozdiel od mnohých iných krajín, výrok preto hodnotíme ako pravdivý.

Vo štvrtok 10. februára vyzval americký prezident Joe Biden svojich občanov, aby z územia Ukrajiny odišli čo najskôr. K rovnakému kroku v sobotu 12. februára pristúpil aj premiér Austrálie Scott Morrison.

Postupne sa začali pridávať aj ďalšie štáty ako Veľká Británia, Kanada, Lotyšsko, Japonsko, Španielsko, Holandsko, Švédsko, Estónsko či Izrael, ktoré vyzvali svojich občanov na odchod z Ukrajiny.

Po zasadnutí krízového štábu Ministerstva zahraničných vecí sa rezort slovenskej diplomacie rozhodol stiahnuť rodinných príslušníkov zamestnancov diplomatického aparátu na Ukrajine.

Rezort diplomacie v čase relácie odporúčal občanom necestovať do oblastí Ukrajiny, ktoré nie sú pod kontrolou suverénnej vlády. Jedná sa o oblasti Luhansk, Donetsk, Krym a Sevastopoľ. Toto opatrenie predstavuje tretí stupeň odporúčania z možných štyroch. Od 20. februára (teda až po vysielaní relácie) je toto odporúčanie sprísnené na štvrtý stupeň , okamžite opustiť Doneckú, Luhanskú, Záporožskú a Chersonskú oblasť.

vyzval
pristúpil
pridávať
rozhodol
odporúčal
štvrtý stupeň


Je tam ešte jedna výnimka (definícia Kvalita SK, pozn.), do surovín sa nezapočítava voda.

Tento výrok je pravdivý ako sa uvádza v Odseku 3 bode 3 v Zásadách posudzovania a udeľovania Značky kvality SK na poľnohospodárske produkty a potraviny ( zdroj ) "Bod 3.: Predpísaná spotreba domácich surovín u všetkých výrobkov musí byť najmenej 75 % z celkovej spotreby surovín, pričom pri výpočte percentuálneho zastúpenia surovín sa nezapočítava pridaná voda . Pôvod surovín zodpovedajúci požiadavkám žiadateľ deklaruje v žiadosti."

zdroj


V súčasnosti systém výučby v autoškolách nezohľadňuje individuálne schopnosti uchádzačov o vodičské oprávnenie a núti ich zúčastňovať sa výcviku a platiť zaň bez ohľadu na ich schopnosti.

Tento výrok je nepravdivý, pretože niektoré autoškoly zohľadňujú individuálne schopnosti uchádzačov o vodičské oprávnenie. Napríklad snahou Autoškoly CRS Servis je ponúknuť svojim klientom najnižšiu cenu za vykonanie výcviku tak, aby títo v priebehu výcviku zvládli požiadavky na úspešné vykonanie skúšok. Nakoľko sú schopnosti budúcich vodičov rozdielne, ponúkajú svojim klientom tri cenové úrovne a každý uchádzač si sám vyberie jednu z troch kvalitatívnych a tým aj cenových úrovní. Na jednotlivých úrovniach je cena odstupňovaná podľa individuálnych schopností uchádzača.

Napríklad SOU-s vyhlášky


...4 roky sa nám niekto vysmieval zo španielskej pláže. Jeden z najnebezpečnejších zločincov. Vy tu budete hovoriť, že nie sú skutky? Dnes je zatknutý.

Karol Mello bol na úteku od novembra 2006. Počas tohto obdobia dokonca týždenník Plus7dní zverejnil fotografiu Mella s jeho priateľkou, herečkou Zuzanou Marošovou, ako ležia v Španielsku na pláži. Mella, ktorý je obvinený z objednávky dvojnásobnej vraždy, sa polícii podarilo zadržať 27. októbra 2010.

bol na úteku
Plus7dní
podarilo zadržať


Ja som prišiel po Švecovej a som skrátil štvorročné súdne konanie na Najvyššom súde na jednoročné.

Daniela Švecová je súčasnou predsedníčkou Najvyššieho súdu SR. Vymenovaná bola do tejto funkcie prezidentom v októbri 2014. Predtým zastávala funkciu podpredsedníčky Najvyššieho súdu. Od 7. októbra 2008 bola poverená vedením Najvyššieho súdu SR až do zvolenia nového šéfa NS SR, teda do nástupu Štefana Harabina 22. júna 2009. V máji 2018 predsedníčku NS SR prijal prezident Andrej Kiska. Na tomto stretnutí Švecová uviedla , že “kým v roku 2014 bola priemerná dĺžka súdnych konaní 245 dní, dnes (v roku 2018, pozn.) je v priemere 112 dní, čo je zrýchlenie o viac ako 54 %” . Podrobné informácie alebo štatistiky o dĺžke súdnych konaní na Najvyššom súde však nie sú verejne dostupné. V súčasnosti čakáme na vyjadrenie NS SR. Výrok hodnotíme ako neoveriteľný.

Vymenovaná poverená uviedla


Veľa ústavných právnikov vraví, že povinné očkovanie nie je protiústavné, práve preto, že takéto povinné očkovanie my máme, jednoducho dáme malým deťom trojmesačným myslím, že 5 alebo 6 vakcín naraz im je pichaných do nohy, máme povinné očkovania proti tetanu.

V súčasnosti sa na Slovensku v rámci povinného očkovania podávajú tri vakcíny . Ide o šesťzložkovú vakcínu proti 6 rôznym chorobám vrátane tetanu, MMR vakcínu proti mumpsu, osýpkam a rubeole a o vakcínu chrániacu pred pneumokokovými infekciami. Preočkovanie proti tetanu je taktiež povinné . Niektorí ústavní právnici sa zhodujú v tom, že povinné očkovanie by bolo v súlade s ústavou. V roku 2014 aj Ústavný súd rozhodol , že zavedenie povinného očkovania je ústavne v poriadku. Výrok hodnotíme ako pravdivý.

vakcíny povinné Niektorí právnici rozhodol


Prešovský kraj je naozaj zadĺžený. Dlh Prešovského samosprávneho kraja za druhý kvartál roku 2017 dosiahol 64 946 273,52 €, čo je výrazne vyšší údaj ako uvádza Andrej Gmitter. Ten ale tvrdí, že Prešovský VÚC má dlh cez 20 miliónov. Výrok preto hodnotíme ako pravdivý.

Dlh zákona Ineko.sk hospodarenieobci.sk miera dlhu


Do druhého kola Eduardovi Kukanovi chýbalo 3 000 hlasov.

Podľa oficiálnych výsledkov Štatistického úradu v roku 2004 Eduard Kukan v prvom kole získal celkom 438 920 hlasov. Ivan Gašparovič získal v prvom kole 442 564 hlasov. Jedná sa teda o rozdiel presne 3 644 hlasov. Napriek o niečo vyššiemu číslu uznávame Pavlovi Frešovi jeho údaj ako pravdivý, nakoľko se jedná o rádovo 3 tisíc hlasov, pričom rozdiel nijako nemení fakt, že sa jednalo o malý rozdiel.

výsledkov


...pretože strana Smer pred voľbami v roku 2006 mala formuláciu konkrétnu o tom, ako zvýši podiel financií do školstva s HDP, bolo tam číslo, pokiaľ si pamätám 5%, možnože sa pamäť mi celkom neslúži. No ale čo sa naplnilo? Nič sa z toho nenaplnilo...

Slová ex-ministra Fronca v diskusnej relácii V politike sa ukázali ako pravdivé, keďže SMER-SD išiel do volieb v roku 2006 so zámerom financovať školstvo v objeme 5% HDP, ale tento zámer sa mu nikdy nepodarilo realizovať, na čo poukazujú aj údaje Eurostatu, OECD, či Ineko. Výrok preto hodnotíme ako pravdivý. Volebný program strany SMER-SD z roku 2006 naozaj obsahuje formuláciu, ktorú spomenul v relácií O 5 minút 12 ex-minister Fronc. "SMER – sociálna demokracia preto bude v prípade účasti v novej vládnej koalícii okamžite presadzovať zásadné zmeny v legislatíve a prerozdelení finančných prostriedkov – inteligentných investícií, aby bolo možné realizovať nasledujúce rozhodnutia v oblasti vzdelania, kultúry a športu:" - postupne dosiahnuť výdaje na školstvo vo výške 5% z hrubého domáceho produkt u Podľa údajov inštitútu Ineko z 10. februára 2011, ktorý robil analýzu medziročného vývoja financovania školstva, pričom vychádzal z analýzy Eurostatu , Slovensko nedáva na oblasť školstva ani 5% z HDP. Potvrdzuje to taktiež aktuálnejšia analýzy OECD, o ktorej píše denník SME (SITA). V článku z 10. septembra 2014 sa uvádza, že pokým polovica členských štátov OECD dáva v priemere na školstvo až 6% ž HDP, Slovensko sa zaraďuje medzi krajiny, ktorých výdaje na vzdelávanie nedosahujú ani úroveň 5% HDP. Najnovší údaj OECD z 24. novembra 2015 hovorí o tom, že Slovenská republika investuje do systému vzdelávania len 3,8% HDP, čo predstavuje jeden z najnižších príspevkov na školstvo v z krajín OECD, kde je súčasný priemer na úrovni 5,3% HDP. Dátum zverejnenia analýzy: 18.01.2016 Naspäť Nahlásiť chybu

Volebný program
Ineko
Eurostatu
SME
Najnovší údaj


Vláda upraví pravidlá v odpadovom hospodárstve, vrátane podpory rozšírenia separácie aj o textilný odpad a rozvoj spracovateľských kapacít, najmä takých, ktoré budú využívať najlepšie dostupné technológie recyklácie odpadov do podoby finálnych výrobkov. Prijme opatrenia na podporu propagácie výrobkov vyrobených z recyklovaných materiálov.

Platný zákon o odpadoch č. 223/2001 bol novelizovaný viac ako 30-krát, pričom do jeho textu bolo prevzatých 10 európskych smerníc. Keďže išlo iba o čiastkové zmeny, zákon sa stal neprehľadným a podľa viacerých odborníkov „obsahuje navzájom si odporujúce znenia."

Zákon zo 17. marca 2015 o odpadoch a o zmene a doplnení niektorých zákonov upravuje programové dokumenty v odpadovom hospodárstve, opatrenia na predchádzanie vzniku odpadu, práva a povinnosti právnických osôb a fyzických osôb pri predchádzaní vzniku odpadov a pri nakladaní s odpadmi, rozšírenú zodpovednosť výrobcov, nakladanie s vyhradenými výrobkami a prúdmi odpadov, nakladanie s komunálnym odpadom, cezhraničný pohyb odpadov, informačný systém odpadového hospodárstva, pôsobnosť orgánov štátnej správy a obcí vo veciach štátnej správy odpadového hospodárstva, zodpovednosť za porušenie povinností na úseku odpadového hospodárstva a činnosť Recyklačného fondu, proces jeho zrušenia a zániku.

S účinnosťou od 1. januára 2013 bolo zavedené mimo iného aj separovanie textilného odpadu ( .doc , s.9). Zákonom č. 343/2012 Z. z., ktorým sa mení a dopĺňa zákon č. 223/2001 Z. z. O odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov (ďalej len „novela“), sa zmenilo aj znenie § 39 zákona č. 223/2001 Z. z. O odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“). Novela, okrem iného, zaviedla pojmy triedený zber komunálnych odpadov, zmesový komunálny odpad, povinnosť prevádzkovateľa kuchyne (§ 39 ods. 2 zákona o odpadoch) a upravila povinnosť obcí zaviesť a zabezpečovať vykonávanie triedeného zberu komunálnych odpadov pre ustanovené zložky.

Od 1. januára 2016 má platiť zákon o odpadoch, ktorý okrem iného určuje napríklad pokutu za nesprávnu separáciu. Napríklad odhodenie papiera do koša určeného pre sklo sa stane priestupkom, za ktorý bude môcť obec uložiť pokutu do 1 500 eur.

kritike sporných novelizovaný upravuje Zákon .doc 2016


Po prvé závisí (vyplatenie 13. dôchodkov, pozn.) od toho, čo povie Ústavný súd, lebo tam sa to teraz nachádza. A po druhé závisí od toho, lebo tieto peniaze budú súčasťou štrukturálneho deficitu. Závisí od toho, či na to budú peniaze.

Zákonnosť prijatia tzv. 13. dôchodkov bude posudzovať Ústavný súd, výdavky by sa započítavali do tzv. štrukturálneho deficitu. Tvrdenie Richarda Sulíka preto hodnotíme ako pravdivé. Prezidentka Zuzana Čaputová sa obrátila na Ústavný súd, aby rozhodol, či boli tzv. 13. dôchodky, ktoré vláda Petra Pellegriniho schválila narýchlo pred voľbami v skrátenom legislatívnom konaní, procesne prijaté v súlade so zákonom. Štrukturálny deficit je analytický pohľad na celkový schodok očistený o cyklické vplyvy na ekonomiku a jednorazové opatrenia. Slovensko sa zaviazalo k tomu, že v čo najkratšom čase dosiahne približne vyrovnaný rozpočet. Tzv. štrukturálny deficit by nemal presiahnuť 0,5 percenta HDP ročne. Výdavky spojené s 13. dôchodkami nie sú jednorázové, predpokladajú sa ako každoročné - započítavali by sa teda do štrukturálneho deficitu. Rada pre rozpočtovú zodpovednosť vo svojej analýze z apríla 2020 uviedla, že „ mimo výpadku daňových príjmov a vládnych opatrení na podporu ekonomiky je najväčšie riziko pre rozpočet v sociálnych transferoch a dávkach vo výške 734 mil. eur, ktoré vyplýva najmä zo zavedenia 13. dôchodku s odhadovaným vplyvom na úrovni 432 mil. eur.“

obrátila
Štrukturálny deficit
dosiahne
nemal
uviedla,


Nehovoriac o tom, že ten prípad s tým dieťaťom (fotografia utopeného dieťaťa, pozn.), viete, ako dopadol. Bolo to dieťa prevádzača. Čiže zase médiá zohrali svoju úlohu.

Prípad toho, či bol Abdullah Kurdi, otec utopeného 4-ročného Aylana Kurdiho, prevádzačom bol nakoniec vyriešený tak, že boli obvinení a zatknutí skutoční prevádzači z lode, na ktorej sa viezla Kurdiho rodina, preto je Abdullah Kurdi zbavený podozrení z prevádzačstva. Výrok preto hodnotíme ako nepravdivý. Vice News je jeden zo zdrojov, ktorý vo svojom septembrovom článku uvádza ako obvinenia proti Kurdim, tak aj jeho odmietnutie: " Iracký pár uviedol, že Aylanov otec Abdullah Kurdi (...), bol kapitánom lode, ktorá sa prevrátila na ceste na grécky ostrov, čo zavinilo smrť minimálne 12 ľudí, vrátane Aylana, jeho matky a jedného brata. " " Kurdi však tieto obvinenia odmietol. " Spravodajský portál Reuters ďalej uvádza, že: " Kurdi obvinil (z nešťastia, pozn.) tureckého prevádzača, no neuviedol jeho meno. " " Amir Haider, ďalší Iračan, ktorý tvrdí, že bol na tej istej lodi, potvrdil výpoveď Jawwada a identifikoval Kurdiho ako kapitána. " Obvinenia a ich odmietnutie sú v danom prípade slovom troch ľudí proti slovu rodiny Aylana Kurdiho. Kanadský článok z októbra hovorí o obvineniach, no nepotvrdzuje ich, skôr vyznieva pozitívne a sústrastne smerom k otcovi Aylana Kurdiho. "Apart from losing his wife and children, Abdullah suffered the further indignity of becoming the subject of nasty allegations during the federal election campaign that he was a human smuggler, a fraud, a hustler who’d never been a refugee at all, a guy who’d killed his own family and should be in jail." Ďalšie kanadské periodikum informuje, že skutoční prevádzači, ktorým patrila loď, na ktorej sa plavila Kurdiho rodina, boli v Turecku zatknutí, čím bolo vlastne podozrenie na Abdullaha vyvrátené. "... he promised to hunt down the smugglers behind the doomed journey across the Mediterranean and put to rest claims that he himself was a human smuggler. In the end, that was not necessary. Kurdi tells Maclean’s that Turkish authorities have arrested the smugglers ." Informáciu o zadržaní štyroch obvinených prevádzačov potvrdila napríklad aj britská BBC . Dátum zverejnenia analýzy: 16.11.2015 Naspäť Nahlásiť chybu

Vice News
Reuters
Kanadský
kanadské
BBC

https://demagog.sk/vyrok/Apart from losing his wife and children, Abdullah suffered the further indignity of becoming the subject of nasty allegations during the federal election campaign that he was a human smuggler, a fraud, a hustler who’d never been a refugee at all, a guy who’d killed his own family and should be in jail.


V niektorých témach by mohol europoslanec vystúpiť aj na pôde národného parlamentu, náš rokovací poriadok to pozná, na požiadanie...

V rokovacom poriadku NRSR je uvedené: "Významné osobnosti hospodárskeho a spoločenského života a predstavitelia iných štátov alebo medzinárodných organizácií pozvaní národnou radou alebo jej predsedom môžu so súhlasom národnej rady vystúpiť na jej schôdzi." Jozef Vyskupič formuluje svoj výrok v podobe, na základe ktorej sa jeho zmysel zhoduje s týmto predpisom rokovacieho poriadku, výrok preto hodnotíme ako pravdivý. Dátum zverejnenia analýzy: 14.05.2014 Naspäť Nahlásiť chybu

rokovacom


...keď príde Euroval na rokovanie pléna Národnej rady Slovenskej republiky, už sa nebude dať rokovať o tom, že súhlasíme ak, tam už bude možné digitálny svet jednotka, nula súhlasíš, nesúhlasíš, berieš, neberieš /nezrozumiteľné/, proste iná šanca tam už nebude, takže nápad je to dobrý.

Podľa správ SITA a TASR : "Po schválení rozhodnutia radou (Európska rada, pozn) ho budú musieť schváliť členské štáty. V slovenskom prípade bude toto rozhodnutie predložené na rokovanie vlády a následne Národnej rade. V súlade s Ústavou bude na vyslovenie súhlasu s rozhodnutím Európskej rady potrebný súhlas nadpolovičnej väčšiny všetkých poslancov. Celý proces bude potrebné zavŕšiť do konca roka 2012, keďže účinnosť tohto rozhodnutia je stanovená od 1. januára 2013, dodáva sa v materiáli. Rozhodnutie sa bude v parlamente prerokúvať ako medzinárodná zmluva, na ktorej vykonanie nie je potrebný zákon." Keďže sa jedná o schvaľovanie v režime medzinárodnej zmluvy, ďalšie zmeny zo strany členských štátov už nebudú v tejto fáze možné. Podobne tomu bolo pri Eurovale 1 .

SITA a TASR
Eurovale 1


...vôbec nie každá zákazka nad 10 mil. €. Tam bude naozaj veľmi málo, pretože tam je jasne napísané max. 3-4 do roka...

Výrok Roberta Kaliňáka hodnotíme ako nepravdiný. Strategická zákazka je zákazka, u ktorej je predpoklad, že hodnota presiahne 10 mil. eur. Návrh zákona neobsahuje konkrétny počet strategických zákaziek do roka. Výška strategickej zákazky je v návrhu novely zákona o verejnom obstarávaní, ktorým sa mení a dopĺňa zákon o verejnom obstarávaní, určená v § 3, ods. 7b):

novely


My, v porovnaní s rokom 2009, sme reagovali (na krízu) omnoho promptnejšie (...) keď vy ste priniesli napr. príspevok ku mzde zamestnancom, ktorí boli, vtedy ste deklarovali, doteraz nezamestnaní a sami si nenašli zamestnanie, tak zo štátneho rozpočtu ste vyčlenili na to 4.000.000 EUR. My dávame stovky milión EUR mesačne, vy na celú krízu 4.000.000 EUR. Alebo tu máme potom ďalšie opatrenie, a je to vaše šrotovné tu máme, a to vaše šrotovné to bolo vo výške 55.000.000 EUR, 55.000.000 EUR na celú krízu, ktorá bola rovnako veľká. Potom tu máme program Obnov si svoj dom za 10.000.000 EUR, ktoré vieme, že mnohé z týchto opatrení ani neboli vyčerpané v takej podobe. A stimuly pre malé a stredné podniky 8.000.000 EUR.

Eduard Heger porovnáva neporovnateľné - zavádzanie štátnej ekonomickej pomoci pri plošnom zatváraní obchodných a iných prevádzok a teda bezprostrednom existenčnom ohrození pre milióny ľudí vs. zavádzanie štátnej pomoci pri výraznom poklese výkonu ekonomiky a priamom ohrození výrazne menšieho počtu ľudí. Navyše, pri vymenúvaní opatrení, ktoré prvá vláda Roberta Fica spravila na podporu ekonomiky, minister vynechal zdroje z Európskej únie. Keďže takéto porovnanie nemôže poskytnúť korektný a navzájom pomerateľný obraz o výkonoch rôznych vlád (lebo sa ocitli v rôznej situácii), hodnotíme ho ako zavádzanie. Eduard Heger porovnáva opatrenia prijaté prvou vládou Roberta Fica v reakcii na svetovú finančnú krízu v roku 2008 s opatreniami vlády Igora Matoviča počas pandémie koronavírusu. Podobné tvrdenie už povedal v o minulosti, Demagóg.SK ho tiež hodnotil ako zavádzanie. Ekonomická kríza 2007 - 2009 Finančná a hospodárska kríza, počas ktorej vládol Smer v koalícii s HZDS a SNS, trvala v rokoch 2007 až 2009. Slovensko v roku 2009 zasiahol výrazný prepad ekonomiky, vláda však nezatvárala plošne prevádzky. Prvá Ficova vláda schválila 6. novembra 2008 schválila niekoľko opatrení na prekonanie dopadov krízy. Na „príspevok ku mzde zamestnancom, ktorí boli doteraz nezamestnaní a sami si našli zamestnanie” vtedajšia vláda vyčlenila zo štátneho rozpočtu 4 milióny eur. Ďalších 21 miliónov však plánovala minúť z európskych zdrojov. Na „dotáciu na nákup nového automobilu za podmienky likvidácie starého vozidla”, alebo tzv. šrotovné vyčlenil kabinet 55 miliónov eur. Pre „Program Obnovme si svoj dom” vláda vyčlenila 10 miliónov eur. Pre opatrenie s názvom „Stimuly pre malé a stredné podniky (MSP) - dotácia zo štátneho rozpočtu na programy zamerané na pomoc existujúcim a vznikajúcim MSP” vláda našla 8 miliónov eur. Okrem spomínaných opatrení Ficova vláda vytvorila príspevok pre doteraz nezamestnaných živnostníkov, na ktorý vyčlenila 11 miliónov eur alebo „príspevok vo výške odvodov zamestnávateľovi, ktorý obmedzí prevádzkovú činnosť tak, že nebude zamestnancom prideľovať prácu v rozsahu najmenej 4 % ustanoveného týždenného pracovného času, najdlhšie na dobu 60 dní” v hodnote 28 miliónov eur. Celkovo Ficova vláda plánovala v rokoch 2009 a 2010 minúť na sanáciu krízy 1,94 miliardy eur. Koronakríza 2020 Svetová banka uvádza , že pandémia koronavírusu spôsobila najväčšiu svetovú recesiu od Druhej svetovej vojny. Globálna ekonomika sa podľa jej odhadov v tomto roku zníži o 5,2 percenta. Vláda Igora Matoviča predstavila opatrenia na podporu podnikateľov, SZČO a zamestnancov zasiahnutých pandémiou koronakrízy 29. marca 2020. V októbri tieto opatrenia doplnila a vo februári 2021 schémy pomoci znova rozšírila . Inštitút finančnej politiky odhaduje , že za rok platnosti dosahoval objem finančných opatrení 4,6 miliardy eur. Nie všetky však mali vplyv na štátny rozpočet. Priama pomoc, ktorá zahŕňa podporu pracovných miest, sociálnu pomoc, pandemickú PN a OČR či odpustenie odvodov stála štát v minulom roku 1,3 miliardy eur. Do zdravotníctva úrady v súvislosti s covidom „naliali” 0,3 miliardy a ďalších 0,4 miliardy minul na iné opatrenia. Celkovo tak štát na opatrenia v boji s pandémiou minul za deväť mesiacov (apríl až december) približne 2 miliardy eur. Priemerne teda 222 miliónov za mesiac. Časť týchto výdavkov Slovensku preplatí Európska únia.

hodnotil trvala zasiahol schválila schválila opatrení plánovala uvádza predstavila doplnila rozšírila odhaduje preplatí


Bola dokonca predložená aj zmluva, ktorú deň pred odletom do Dubaja podpísalo ministerstvo hospodárstva s koncipientkou, dcérou pána Sulíka.

Rezort hospodárstva podpísal zmluvu s dcérou Richarda Sulíka dva dni pred odletom ministerskej delegácie na svetovú výstavu v Dubaji, ktorej bola súčasťou. Hoci sa Robert FIco mýli v údaji "jeden deň pred odletom", jeho tvrdenie v duchu povedaného hodnotíme ako ešte pravdivé.

Ministerstvo hospodárstva Slovenskej republiky uzavrelo 27. októbra 2021 Zmluvu s právničkou - koncipientkou Alexandrou Sulíkovou, dcérou Richarda Sulíka, ohľadom poradenstva na výstave v Dubaji. Zmluva mala trvať do 5. novembra 2021. Web cas.sk uviedol , že zmluvu podpísali "krátko pred odletom" Sulíkovej. Podľa Plus7dní delegácia vrátane Sulíkovej odletela 2. novembra.

V zmluve sa uvádza, že partner je odborník v oblasti energetického práva a zaväzuje sa poskytnúť poradenstvo na EXPO Dubaj 2020, zatiaľčo objednávateľ sa zaväzuje poskytnúť náhradu výdavkov za let lietadlom Ministerstva vnútra Slovenskej republiky do Dubaja a späť. Richard Sulík (SaS) neskôr uviedol , že jeho dcéra si účasť na svetovej výstave v Dubaji hradila sama.

Zmluva je dostupná v Centrálnom registri zmlúv Úradu vlády. Účinná začala byť 30. októbra 2021.

uzavrelo právničkou koncipientkou uviedol Podľa uviedol dostupná


Návrh poslanca Rada Procházku, ktorý prezentoval uplynulý víkend v jednej televíznej relácii, kde povedal, aby sa, aby sa odňalo občianstvo občanovi Slovenskej republiky, ktorý požiadal o občianstvo iného štátu bez toho, aby preukázal vzťah k tejto krajine vo forme, že tam žil, pracoval, podnikal, a tak ďalej, ale aby to odňatie toho občianstva bolo termínované, aby bolo časovo ohraničené len do okamihu platnosti a vzniku a ratifikácie teda štandardného nástroja, ktorým je medzištátna zmluva.

Radoslav Procházka sa 13. februára 2011 v diskusnej relácii O 5 minút 12 na tému dvojaké občianstvo vyjadril takto:


Tie platy (učiteľov, pozn.) zvyšujeme každým rokom viacej, ako všetkým ostatným v tejto krajine.

Peter Pellegrini odkazuje na zvyšovanie platov učiteľov v porovnaní s ostatnými profesiami. V tejto súvislosti už Demagog.SK overoval niekoľko výrokov, naposledy 9. apríla 2018 výrok ministerky školstva Martiny Lubyovej v ktorom správne tvrdila, že platy učiteľov sa zvyšovali najviac spomedzi ostatných zamestnancov verejnej správy. Platy učiteľov sa zvýšili v septembri 2016 , v septembri 2017 a v marci 2018 prisľúbilo ministerstvo školstva ďalšie zvyšovanie platov učiteľov od septembra 2018 . Od septembra 2016 sa tak platy učiteľov navýšili o 12,36 %. Pre porovnanie, platy zamestnancov vo verejnej sfére v tom istom období narástli o 8,16 %. Tieto percentá boli vyrátané na základe zrealizovaných navýšení, teda nezohľadňujú plánované navýšenie učiteľom od septembra ani plánované navýšenie vo verejnej správe. Výrok preto hodnotíme ako pravdivý.

výrok

navýšili

vyhlásilo


KDH je tu od roku 1990. Je to najstaršia politická strana. Ktorá naozaj ako jediná vydržala aj zmeny predsedov.

Podľa profilu KDH na portály sme.sk vzniklo KDH 17.2.1990 a počet svojej histórie sa v ňom na poste predsedov vystriedali Ján Čarnogurský, Pavol Hrušovský a Ján Figeľ.

sme.sk

získala


Áno, odbory predsa podpísali zmluvu so stranou Smer-SD. Nazval ju sám pán predseda Konfederácie odborových zväzov, že je to istý typ obchodnej zmluvy. To sú jeho slová.

Smer-SD a Konfederácia odborových zväzov podpísali zmluvu o spolupráci v marci 2010 ( TASR ). KOZ mal na základe tejto zmluvy vyzvať svojich členov, aby v parlamentných voľbách 2010 hlasovali za stranu Smer-SD. Ten mal v prípade účasti vo vláde spolupracovať s KOZ pri výbere ministra práce, sociálnych vecí a rodiny.

TASR
SITA
vyhlásenie odborov k podpisu


(Vláda, pozn.) prijme opatrenia, ktoré prispejú k zvýšeniu informovanosti verejnosti o činnosti súdov.

Po nástupe novej vlády bola prijatá novela zákona o slobodnom prístupe k informáciám. Táto novela sa však nevenovala konkrétne činnosti súdov. Toto predsavzatie vlády hodnotíme ako nesplnené. Na 8. schôdze, dňa 18. októbra 2012 bol v parlamente schválený Vládny návrh zákona , ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií). Zákon schválili v treťom čítaní a nadobudol účinnosť 1. decembra 2012. Pri hlasovaní z 144 prítomných poslancov 85 hlasovalo za, 59 sa zdržalo hlasovania. Všetci prítomní poslanci za SMER-SD hlasovali za prijatie, z opozičných poslancov za schválenie nárvhu hlasovali Lucia Žitňanská a Daniel Krajcer. Týmto zákonom (.rtf) sa menil a dopĺňal zákon z roku 2000 o slobodnom prístupe k informáciám. Neobsahuje ustanovenia venujúce sa vyslovene súdom a informovanosti verejnosti o činnosti súdoch. Orgány, organizácie a inštitúcie, ktoré sú povinné zverejňovať informácie (dobrovoľne alebo na žiadosť) sú tzv. povinné osoby. Medzi tie povinné osoby patria aj štátne orgány ako sú súdy, alebo Generálna prokuratúra. Povinné osoby musia o svojej činnosti referovať v "primeranej" hĺbke. Existujú samozrejme aj informácie, ktoré nemôžu byť sprístupnené. Zákon z roku 2000 hovorí o tom, že informácie sú neprístupné vtedy, ak záujem jednotlivca alebo spoločnosti na ich utajení je väčší ako záujem verejnosti na ich sprístupnení (napr. ak daná informácia je označená za daňové, obchodné, štátne, služobné, bankové tajomstvo). Ďalej, ako píše Peter Wilfling v dokumente Zákon o slobodnom prístupe k informáciám, Komentár, Problémy z praxe, Rozhodnutia súdov (.pdf) vydané organizáciou Via Iuris v roku 2012: " Okrem vymedzenia informácií, ktoré sa nesprístupňujú, je v niektorých ustanoveniach zákona o slobode informácií zakotvený aj princíp prevažujúceho verejného záujmu. Zákon vymedzuje určité situácie (výnimky), kedy je vo verejnom záujme potrebné sprístupniť aj informácie, ktoré sú inak podľa zákona chránené. Ide konkrétne o [...] • výnimku z ochrany informácií o rozhodovacej činnosti súdu alebo orgánu činného v trestnom konaní - § 11 ods. 1 písm. d) (nemožnosť utajenia napríklad rozhodnutí súdov, rozhodnutí prokuratúry alebo niektorých rozhodnutí policajta); • výnimku z ochrany informácií o zmierovacom, arbitrážnom alebo rozhodcovskom konaní - § 11 ods. 1 písm. e) (nemožnosť utajenia informácie o rozhodnutí alebo o výsledku konania)." (.pdf, s. 50) Je však ale pravdou, že pre súdy existujú aj osobitné predpisy, ktoré presnejšie určujú postup pri zverejňovaní informácií : "Informácie z oblasti súdneho konania alebo trestného stíhania sú sprístupňované na základe osobitných predpisov (občianskeho súdneho poriadku, resp. trestného poriadku)." ( zdroj ) Novela zákona z roku 2012 nepriniesla väčšiu transparentnosť na súdoch, preto Transparency International Slovakia v roku 2013 spustil web otvorenesudy.sk, ako nástroj k zlepšeniu informovanosti verejnosti: "Hlavným cieľom projektu je zvýšiť prístup verejnosti k informáciám o činnosti súdov a sudcov ako aj prispieť k eliminácii paušalizujúcich tvrdení typu “všetci sudcovia sú skorumpovaní” . [...] Súdnictvo našu pozornosť potrebuje – podľa posledného prieskumu verejnej mienky Eurobarometer, len 29% opýtaných verilo slovenským sudcom. Toto číslo je obdobné v mnohých krajinách s nízkou kvalitou demokracie. Napriek tomu faktom ostáva, že sudcovia sa musia verejnosti zodpovedať menej ako politici alebo zamestnanci v štátnej správe – obzvlášť kvôli obmedzeniam infozákona v prípade ochrany osobných údajov alebo obmedzeniam vyplývajúcich z prezumpcie neviny." (zdroj: www.transparency.sk ) Kým Štefan Harabin, toho času predseda Najvyššieho súdu, projekt Otvorené súdy kritizoval , ministerstvo spravodlivosti vyjadril podporu aktivitám (aj danému projektu), ktoré pomôžu s informovanosťou verejnosti. Situácia sa od roku 2013 veľmi nemenila, keďže v júni 2015, kedy prezident Andrej Kiska predniesol svoju správu o stave republiky v parlamente, vyjadroval sa aj k situácií v súdnictve: " Súdnictvo, prokuratúra i polícia potrebujú zaviesť do svojej činnosti taký štýl riadenia a také systémové opatrenia, ktoré zvýšia ich dôveryhodnosť v spoločnosti. Alarmujúco nízku dôveru spoločnosti majú dlhodobo súdy. Činnosť súdnej moci bola nevhodne spolitizovaná. [...] Akýkoľvek návrh, ktorý podporí zmeny v slovenskej justícii, treba uvítať. Problémy, ktoré sa nakopili v justícii, neznesú odklad. Ich neriešenie traumatizuje slovenskú spoločnosť a podkopáva vieru občana v schopnosť štátu nielen deklarovať, ale aj reálne zabezpečovať jeho práva. " (zdroj: dennikn.sk ) Na základe týchto zistení tvrdíme, že vláde sa nepodarili prijať opatrenia k zvýšeniu informovanosti verejnosti o činnosti súdov počas štyroch rokov vlády. Novela, ktorá mala upravovať prístup k informácií verejnosti situáciu nezlepšila. Preto tento svoj sľub vláda nesplnila.

Vládny návrh zákona
hlasovaní
Týmto zákonom
Zákon
zdroj
www.transparency.sk
kritizoval
dennikn.sk


Úrad vlády dal 80 pripomienok k zákonu o migrácii.

Dňa 21. októbra 2011 Národná rada SR schválila vládny návrh zákona č. 457 o kontrole hraníc a pobyte cudzincov a o zmene a doplnení niektorých zákonov a zákon postúpil do redakcie.

schválila
dostupných materiálov
ukončené dňa 21. júna 2011


Pozrite sa, aká bola dynamika rastu dlhu v rokoch 2010-2012. Najväčšia.

Ak porovnávame len ročné údaje tak na jednej strane, je pravda, že v období rokov 2010 - 2012 narástol dlh o 11,7 p.b., čo bolo vo vyjadrení v percentuálnych bodoch za sledované obdobia najviac. Na druhej strane, ak sledujeme dynamiku nárastu - nárast dlhu v percentuálnom vyjadrení, tak naopak platí, že v rokoch 2006-2010 narástol dlh až o 35%, oproti 29% nárast za vlády I. Radičovej. Dôležité však je, že prvých šesť mesiacov roka 2010 a posledných 8 celých mesiacov roka 2012 vládla prvé resp. druhá vlády R. Fica. Preto porovnávame vývoj dlhu aj využitím štvrťročných údajov. Najvyšší nárast v percentuálnych bodoch zaznamenala 2. vláda R. Fica (8,6 p.b.). Naopak, najvyšší nárast v percentuálnom vyjadrení zaznamenala vláda I. Radičovej (20%), nasleduje 2. Ficova vláda (18%). Výrok hodnotíme ako zavádzajúci, keďže je síce pravdou, že dlh za vlády I. Radičovej narástol o 20%, čo bol najvyšší percentuálny nárast, no v percentuálnych bodoch najviac narástla 2. vláda R. Fica.

dlh
údajov
štvrťročné údaje
jednotlivých vlád


No, tak aj my sme dali občanom povedzme bývalej Juhoslávie, Srbska naše štátne občianstvo a vôbec sem neprišli bývať. To viete prečo, vojnový stav a tak ďalej, ohrozenie života.

Bližšie informácie o takomto postupe pri udeľovaní občianstva sa nám nájsť nepodarilo.


Nakoniec bola priamo v parlamente, to bolo pozmenené ten pôvodný návrh (zákona o využití dát mobilných operátorov, pozn.).

marca parlament schválil tzv. lex korona, ktorý o.i. dáva štátu možnosť zbierať od mobilných operátorov údaje o občanoch bez súhlasu súdu. Podľa tohto zákona bude môcť Úrad verejného zdravotníctva spracovať v anonymnej forme údaje o telekomunikácii, aby na základe nich vedel vytvárať štatistické modely vývoja pandémie. Úrad však bude môcť zbierať dáta aj neanonymne , a to „na účel identifikácie príjemcov správ, ktorým je potrebné oznámiť osobitné opatrenia (úradu)” - a len v tomto rozsahu. Predpokladá sa, že má ísť o ľudí, ktorí sú pozitívne testovaných na koronavírus a ľudí, ktorí s nimi prišli do kontaktu. Pôvodný návrh zákona dával štátu možnosť sledovať tzv. metadáta používateľov - t.j. informácie, kto s kým kedy telefonoval resp. posielal si správy. Táto formulácia však pri schvaľovaní zo znenia vypadla. Tvrdenie Richarda Sulíka preto hodnotíme ako pravdivé. Dátum zverejnenia analýzy: 23.04.2020 Naspäť Nahlásiť chybu

schválil dáva bude bude neanonymne Predpokladá dával


Zasadí sa o verejnú politiku, ktorej cieľom je tvorba nových pracovných miest v regiónoch a budovanie lokálnej cestnej infraštruktúry. Svoje ciele v tejto oblasti bude dosahovať prostredníctvom regionálnych rozvojových programov pre najmenej rozvinuté okresy, vrátane podpory sociálnej ekonomiky prostredníctvom kombinácie grantov a finančných nástrojov.

Vládna koalícia si v rámci plnenia sľubu rozvoja zaostalejších regiónov vypracovala tzv. akčné plány. Jedným z cieľov akčného plánu je aj tvorba udržateľných pracovných miest. Za účelom efektívnejšieho vypracovania akčných plánov vláda v lete 2016 dokonca vycestovala do deviatich regiónov, ktoré sú súčasťou týchto projektov. Na vytvorení plánov sa okrem rezortu dopravy podieľalo aj Ministerstvo financií a Ministerstvo hospodárstva. V oblasti výstavby lokálnej cestnej infraštruktúry nebola zatiaľ zaznamenaná žiadna aktivita. Sľub preto hodnotíme ako čiastočne splnený.

vycestovala
(.pdf str.3
zákona č. 336/2015 Z.z
Lučenec
Poltár
Revúca
Rimavská Sobota
Veľký Krtíš
Kežmarok
Sabinov
Svidník
Vranov nad Topľou
Rožňava
Sobrance
Trebišov
financie
prisľúbil
projekt
požiadať


Veď predsa dobre vieme všetci, že pána Čentéša odmietal pán Gašparovič už v roku 2011. Opozícia podala návrh na Ústavný súd, aby Ústavný súd rozhodol, či prezident môže alebo musí vymenovať kandidáta na generálneho prokurátora. Ústavný súd povedal, že nemusí pána Čentéša vymenovať, ale že ho môže vymenovať, čo je obrovský rozdiel.

Robert Fico pravdivo tvrdí, že prezident Ivan Gašparovič odmietol vymenovať Jozefa Čentéša za generálneho prokurátora už v roku 2011. Avšak v prípade rozhodnutia ÚS SR zavádza. ÚS SR v odôvodnení návrhu bývalej koalície neuvádza, že prezident môže vymenovať generálneho prokurátora, ale uvádza, že ho musí buď vymenovať alebo, ak k tomu existujú zákonné dôvody, nevymenovať.

Od právoplatného zvolenia Jozefa Čentéša za generálneho prokurátora až po rozhodnutie Ivana Gašparoviča o jeho nevymenovaní uplynulo viac ako jeden a pol roka (564 dní). O sťažnosti Jozefa Čentéša na prezidenta Ivana Gašparoviča ÚS SR zatiaľ nerozhodol.

odmietol
rozhodol
SME
vyjadril
Sťažnosť
uvádzal
rozhodol
dôvody
dohodla
hlasovalo
novely zákona
vzdal
hlasovaní
podnet
odmietol
napadol
prijal
tajnú voľbu
zvolený


V roku  2023 malo v konflikte väčšie územné zisky ako Ukrajina.

Po neúspešnej protiofenzíve Ukrajiny dokázala Ruská federácia v roku 2023 dobyť mestá Bachmut a Avdijivku. Odborníci považujú získané územia za marginálne, s neprimeranými stratami na životoch ruských vojakov. Rusko tak aj napriek výraznejším stratám na životoch a námorným stratám v roku 2023 zaznamenalo väčšie územné zisky ako Ukrajina. Výrok hodnotíme ako pravdivý.

Ruská invázia započala útokmi po celom území Ukrajiny. Po invázii vo februári 2022 sa ruské jednotky rýchlo presúvali a v priebehu niekoľkých týždňov obsadili veľké oblasti Ukrajiny. Postúpili po predmestie Kyjeva, bombardovali Charkov, obsadili územia na východe a juhu až po Cherson a obkľúčili prístavné mesto Mariupol.

Aj vďaka humanitárnej a vojenskej pomoci západných krajín sa Ukrajina dokázala brániť a do októbra 2022 získala späť časť okupovaných území. Rusko sa úplne stiahlo z oblasti Kyjeva a severnej Ukrajiny a frontová línia sa ustálila vo východnej časti krajiny.

V priebehu roka 2023 sa frontová hranica výrazne nezmenila . Na začiatku roka dokázala ukrajinská armáda spôsobiť výrazné straty ruskej armáde.

Ukrajinská protiofenzíva podľa generála vo výslužbe Pavla Macka následne nedosahovala očakávané ciele. Tvrdí, že protiofenzívu negatívne ovplyvnilo zničenie Kachovskej priehrady, kedy ruská armáda získala priestor na posilnenie iných úsekov obrany. K neúspechu protiofenzívy podľa Macka prispela aj absencia priamej leteckej podpory a nepostačujúce zásoby delostreleckej munície.

Ruská armáda na to prevzala iniciatívu a dosiahla isté územné zisky vrátane dobytia miest Bachmut a Avdijivka. Macko tieto zisky považuje za marginálne. Poznamenal tiež, že Ukrajincom sa naopak darilo na mori, kde sa im „podarilo zničiť významnú časť ruskej Čiernomorskej flotily, odtlačiť ju od Krymu a výrazne obmedzovať ruské možnosti využívania vojenského potenciálu Krymu“.

Podľa Inštitútu pre štúdium vojny (ISW) boli tieto územné zisky mimoriadne nákladné. Pri dobytí Avdijivky pravdepodobne zomrelo viac ruských vojakov, než počas celej sovietsko-afganskej vojny. Vysoká miera obetí je podľa ISW do značnej miery odrazom skutočnosti, že „ruské vojenské velenie sa rozhodlo viesť simultánne útočné operácie pozdĺž celej frontovej línie, pričom často uprednostňuje marginálne zisky za cenu neprimeraných strát.“

Ministerstvo obrany Spojeného kráľovstva 30. decembra uviedlo , že „priemerný denný počet ruských obetí na Ukrajine sa v priebehu roka 2023 zvýšil takmer o 300“ a že ak bude súčasný počet obetí pokračovať, ruské sily stratia do konca roku 2024 na Ukrajine celkovo viac ako pol milióna ľudí.

území
pomoci
nezmenila
Macka
prevzala
považuje
Poznamenal
Inštitútu pre štúdium vojny
ISW
uviedlo
stratia


Pán Počiatek hovorí, že úroky na hypotéky máme najvyššie v eurozóne. Máme, pán Počiatek a mali sme celé 4 roky, čo ste vládli a neurobili ste s tým nič.

Na základe grafov, údajov ECB (.pdf) , ktoré sú dostupné na stránke Inštitút finančnej politiky je zrejmé, že úrokové sadzby na Slovensku patria v rámci eurozóny medzi najvyššie počas väčšiny sledovaného obdobia (od roku 2004,pozn.). Existujú krátke obdobia v rade mesiacov a druhy hypoték v rámci ktorých úroky v jednej z krajín eurozóny boli vyššie ako na Slovensku, avšak voči celkovému trendu sú irelevantné a rovnako ako v prípade Jána Počiatka hodnotíme výrok ako pravdivý.

grafov, údajov ECB (.pdf)


Ak im bude, ak budú nútení jednoducho sa dohodnúť, že o rok na tú dovolenku musia ísť napriek tomu, že už teraz by sa rozhodli inak, tak by to asi nebolo úplne správne. Viem, že tam (v návrhu zákona o cestovných kanceláriách - pozn.) bola vyčlenená určitá kategória ľudí, ktorí, na ktorých sa táto povinnosť (preložiť objednaný zájazd napr. o rok - pozn.) nevzťahovala.

Ministerstvo hospodárstva pripravilo zmenu zákona, ktorá by umožnila cestovným kanceláriam ponúknuť klientom namiesto vrátenia peňazí náhradný termín zájazdu, a to najneskôr do augusta 2021. Návrh však počíta so skupinou ľudí, ktorá by mohla požiadať o okamžité vrátenie peňazí. Takými by boli evidovaní nezamestnaní; živnostníci, ktorí sa kvôli koronakríze dostali do finančných problémov; tehotné ženy; rodičia-samoživitelia čerpajúci OČR či iné zraniteľné skupiny. Tvrdenie Erika Tomáša preto hodnotíme ako pravdivé.

pripravilo


Veď si spomeňme, pán Matovič povedal - 20 miliónov mi ponúkali za rozpad koalície, potom povedal, že to bol žart, potom povedal, že premiér Fico má 750 miliónov na Belize, potom povedal - no ale ja nemám k tomu žiadne dôkazy.

Igor Matovič krátko po tom, ako sa dostal na kandidátke SaS do parlamentu aj so svojimi tromi kolegami za Obyčajných ľudí zverejnil blogový príspevok o tom, že niekto mu ponúkol 20 miliónov za povalenie vlády Ivety Radičovej. Neskôr sa k prípadu Matovič vrátil, a označil to za žart. V auguste 2015 informoval Matovič verejnosť o tzv. kauze Belize, kde išlo o informácie o tajných účtoch Roberta Fica na Belize. Matovič prípad zverejnil na facebooku a uvádzal, že na danom účte je 674 546 000 miliónov dolárov. Matovič potom dôkazy predložil aj vyšetrovateľom, ktorí sa po ich preskúmaní vyjadrili, že tie s prípadom nesúvisia. Kaliňák uvádza vyššiu sumu údajného účtu premiéra na Belizé ako uvádzal Matovič. Vzhľadom na to, že Matovič predložil vo veci Ficoho účtu dôkazy, hoci vysvetľujúce len malu časť peňazí, ýrok hodnotíme ako zavádzajúci. 24. júna 2010 publikoval Igor Matovič (v tom čase poslanec za klub SaS) blog , v ktorom tvrdil, že mu niekto ponúkol 20 miliónov € za to, že spolu s tromi poslancami za Obyčajných ľudí zhodí vtedajšiu vládu premiérky Ivety Radičovej. Matovič potom zverejnil aj pokračovanie príbehu, kde celé to hodnotí ako krutý žart, ktorý sa stal. "Avšak toto už bolo, myslím si, príliš silné kafé. Neviem, myslím si, že ak by si chcel skutočne iba vystreliť, tak by mi dal o tom vedieť možno do pár hodín po jeho slávnej ponuke. Urobil to až teraz. Keď počul z niektorých správ, že ráno podám trestné oznámenie. Neviem. A neviem, či niekedy vlastne budem vedieť. Či budem vedieť skutočnosť. Čo však viem, je to, že to nebola vôbec dobrá a príjemná skúsenosť. Ale, ok, pre pokoj svojej vlastnej duše mu veriť chcem. Beriem to teda ako žart, pre niekoho možno vydarený, ale pre mňa dosť krutý žart." Matovič trestné oznámenie v tomto prípade nepodával, na konci svojho príspevku popisuje daný prípad ako vtip od kamarátov: " Chutný bombónik na tom celom bolo stretnutie s dvoma ďalšími kamarátmi v meste. Keď ma zbadali, celí červení sa s chuti do popuku rehotali. Ja, že čo im je. Oni, že sú strašne radi, ako som sa im dal nachytať. A, že vraj ma majú aj tajne natočeného. Tak to sa už fakt teším, kedy to niekde uvidím. Hlúpy, sprostý, drsný, nemiestny, ale účinný a vydarený vtip. Musím uznať. Chlapci sa vytešujú, ja som za idiota. " V prípade premiérových účtov na Belize sa jednalo o anonymný zdroj, informácie Igor Matovič zverejnil 14. augusta 2015, pričom ale v prvej informácií o týchto podozreniach Fica popísal len takto: " pán vystupujúci ako predseda vlády si spoločne s manželkou v roku 2008 založili schránkovú firmu na Belize ". Vtedy uvádzal, že ide o 674 546 000 miliónov dolárov (v prepočte približne 597 044 000 eur). Nasledovala obrovská medializácia kauzy, pričom premiér podal na Matoviča trestné oznámenie. Po medializácií kauzy v rodinnom vydavateľstve Igora Matoviča regionPRESS vykonala raziu NAKA, bolo začaté aj trestné stíhanie pre trestný čin skrátenia dane a poisteného na základe anonymného oznámenia. Matovič pritom isté informácie o verejnom obstarávaní, z ktorého mali smerovať penize na účet v Belize predložil aj médiám, aj polícií. Predložené materiály vyšetroval vyšetrovateľ Národnej kriminálnej agentúry s takýmto výsledkom: " zo zadovážených dokumentov a výpovedí vyšetrovateľ vylúčil skutočnosti o účtoch uvádzané poslancom a tiež nezistil žiadnu súvislosť s písomným materiálom, ktorý predložil. " Z toho teda vyplýva, že Matovič disponoval s nejakými dokumentami alebo dôkazmi a tie aj predložil vyšetrovateľom. Dátum zverejnenia analýzy: 20.06.2016 Naspäť Nahlásiť chybu

blog
20 miliónov €
zverejnil
podal
trestné stíhanie
vyšetroval


Ak niekto chce eskaláciu napätia, tak presne toto bude hovoriť. Dajte mi jadrové zbrane na územie, dajte mi rakety dlhého a stredného doletu a budeme ich používať vo vzťahu k ruským cieľom. Čiže toto je plán, ktorý síce predniesol prezident Zelenský na pôde Európskej rady.

Volodymyr Zelenskyj nežiadal o umiestnenie jadrových zbraní na územie Ukrajiny, ale o inú formu spojenectva, ktorou je členstvo Ukrajiny v NATO. Ukrajina zároveň žiada západné krajiny o poskytnutie zbraní s dlhým doletom, tie majú slúžiť ako nástroj odstrašenia voči budúcim útokom Ruska a v súčasnosti na boje na okupovaných územiach.

Ukrajinský prezident Volodymyr Zelenskyj na summite Európskej rady v októbri 2024 v spojitosti s bezpečnostnými zárukami pre Ukrajinu povedal : „Buď bude mať Ukrajina jadrové zbrane, ktoré nás ochránia, alebo musíme mať nejaké spojenectvo.“

Svoj výrok objasnil po summite a vysvetlil , že Ukrajina nežiada vrátenie jadrových zbraní, ale keďže sa ich vzdala v roku 1994 v rámci tzv. budapeštianskeho memoranda, potrebuje inú formu bezpečnostných záruk. Zelenskyj ju vidí v členstve Ukrajiny v Severoatlantickej aliancii (NATO).

Zelenského víťazný plán Ukrajiny zahŕňa napríklad pozvánku Ukrajiny do NATO, pokračovanie ukrajinského pôsobenia v Kurskej oblasti v Rusku či nasadenie „nejadrových strategických odstrašujúcich prostriedkov na Ukrajine.“ Zelenskyj tiež opätovne vyzval západné krajiny, aby udelili povolenie na použitie rakiet dlhého doletu na územiach okupovaných Ruskom a na ruskom území, v októbri o to na bilaterálnej úrovni požiadal Nemecko aj Spojené štáty americké .

Víťazný plán Ukrajiny obsahuje samotnú žiadosť o dodanie riadených striel Tomahawk s doletom 2 400 km. Zelenskyj túto informáciu potvrdil s tým, že rakety s dlhým doletom majú odstrašiť Rusko od ďalších útokov na Ukrajinu.

Výrok hodnotíme ako zavádzajúci. Zelenskyj na summite Európskej rady v októbri 2024 predstavil svoj víťazný plán Ukrajiny vo vojne proti Rusku. Nežiadal v ňom o umiestnenie jadrových zbraní na území Ukrajiny, ale súčasťou je žiadosť o povolenie používania zbraní dlhého doletu. Tie by však mali slúžiť ako nástroj odstrašenia Ruska od ďalších útokov, neeskalovali by tak súčasnú plnoformátovú vojnu vyprovokovanú Ruskom. Zároveň by ich Ukrajina chcela využiť na boj proti Rusku na okupovaných územiach.

povedal
vysvetlil
zahŕňa
Nemecko
Spojené štáty americké
obsahuje


Na nasledujúcom grafe môžeme vidieť a porovnať mieru rozvodovosti v rôznych krajinách sveta (údaje z roku 2013). Z grafu je vidieť, že Slovenská republika sa v miere rozvodovosti nachádza v strede. Miera rozvodovosti na Slovensku je 2.0. Vyššou mierou rozvodovosti ako Slovensko sa vyznačuje napr. Česká republika, Švédsko, Fínsko. Na základe toho, že posledné dostupné údaje sú z roku 2013 a ťažkosti objektívne zhodnotiť, aké čísla predstavujú vysokú rozvodovosť, hodnotíme výrok ako neoveriteľný. Vývoj rozvodovosti a počet rozvodov na Slovensku si môžete pozrieť v grafe tu . Z grafu môžeme vidieť, že miera rozvodovosti a súčasne počet rozvodov na Slovensku od roku 2010 klesá.

Podľa Štatistického úradu SR bolo v roku 2013 o 13 ukončených konaní menej než v roku 2012. Rozvedených bolo 10 946 manželstiev, len o 2 rozvedené manželstvá menej ako v roku 2012. Index rozvodovosti dosiahol hodnotu 42,9 %, medziročne stúpla hodnota tohto ukazovateľa o 0,8 bodu (tab. č. 10), mierne zvýšenie je spôsobené nižším počtom sobášov v roku 2013 (. pdf , s.19)

tu pdf


sú to tisíce ľudí, z Finančnej správy ich je 9 000.

Výročná správa o činnosti finančnej správy za rok 2012 vydaná Finančným riaditeľstvom SR (.pdf) uvádza, že celkový evidenčný počet zamestnancov a colníkov na Finančnom riaditeľstve SR za rok 2012 bol 8927 (Tabuľka 5, s. 12), čiže približne 9000. Výrok hodnotíme ako pravdivý. Dátum zverejnenia analýzy: 17.02.2014 Naspäť Nahlásiť chybu

Výročná správa


Po druhé, vláda Roberta Fica bola schopná priniesť ľuďom iba šrotovné, za nejakých 60.000.000 EUR, aj to si museli ľudia kúpiť nové auta, vytiahnuť svoje úspory a dostali nejaký príspevok na auto. My ľuďom dávame peniaze do ruky. Zároveň sme veľmi jasne zastropovali ceny energií elektrická energia ostala na úrovni roku 2022, čiže slovenské domácnosti ako jediné v Európe nezaznamenali nárast elektrickej energie oproti predchádzajúcemu roku. Čo sa týka plynu a tepla, iba o 15 %, maximálne 20 EUR.

Eduard Heger porovnáva neporovnateľné: štátnu pomoc jeho vlády pri energetickej kríze spôsobenej pandémiou ochorenia COVID-19 a Ruskou inváziou na Ukrajine, a opatrenia vlády Roberta Fica pri svetovej finančnej kríze v roku 2008. Výkony dvoch vlád v úplne odlišných situáciách nie sú navzájom porovnateľné, výrok preto hodnotíme ako zavádzajúci.

Počas prvej vlády Roberta Fica zasiahlo svet Ekonomická kríza, finančná a hospodárska kríza, ktorá trvala od roku 2007 až do roku 2009. V poslednom roku trvania krízy sa slovenská ekonomika výrazne prepadla .

Vláda Roberta Fica priniesla v reakcii na krízu viacero opatrení . Takzvané “ šrotovné ” v hodnote 55 miliónov EUR bolo len jedným z nich. V rámci tohto programu dostali tí, ktorí dali zošrotovať svoje staré vozidlo dotáciu od štátu na kúpu nového automobilu.

Vláda taktiež predstavila program “Obnovme si dom” v hodnote 10 miliónov, príspevok ku mzde zamestnancom, ktorí boli doteraz nezamestnaní v hodnote 4 milióny či stimuly pre malé a stredné podniky v hodnote 8 miliónov eur.

Oproti tomu vláda Eduarda Hegera prijala viacero opatrení, na ktoré mohla využiť aj európske peniaze z plánu obnovy či nevyčerpaných eurofondov .

Dva balíky protiinflačnej pomoci, ktoré okrem iného obsahovali aj vyplatenie 100-eurových príspevkov pre ľudí. Prvý balíček bol ohlásený koncom mája minulého roku, druhý koncom októbra. Protiinflačná pomoc sa týkala najmä nazraniteľnejších skupin obyvateľstva.

Vláda Eduarda Hegera taktiež zastropovala ceny elektrickej energie. Cena elektriny pre domácnosti teda ostala na približne rovnakej úrovni ako v roku 2022. Podľa ceny určenej ÚRSO narástla len o 0,7%-2,5%, čo v prepočte činí jednotky, maximálne desiatky eur. Sieťové poplatky ostávajú na úrovni z roku 2022. Podľa nariadenia vlády z 16.januára stúpne cena plynu len o 15%. Týmto nariadením sa zrušili predošlé stanovené ceny ÚRSO.

Podobné výroky Eduarda Hegera overoval Demagóg už v rokoch 2020 a 2021 .

trvala
prepadla
opatrení
šrotovné
dostali
plánu obnovy
eurofondov
Prvý balíček
druhý
týkala
Vláda
zastropovala
ostala
narástla
poplatky
nariadenia vlády
2020
2021


Tá pomoc skutočne, ktorá išla na Slovensku všetkým týmto ľuďom, ktorí trpeli v pandémii, bolo, bola najnižšia v rámci Európskej únie. A aj Rada pre rozpočtovú zodpovednosť hovorí, že u nás to bolo okolo 3 %. Priemer Európskej únie je 7 % a sú tu krajiny, ktoré dali až 10 %

Podľa Rady pre rozpočtovú zodpovednosť pomohlo Slovensko ekonomike stimulmi vo výške 3 percent HDP, priemer EÚ je 7. Vlani sme boli spolu s Rumunskom na chvoste ekonomickej pomoci. Tvrdenie Ladislava Kamenického hodnotíme ako ešte pravdivé. Poskytnutá pomoc za roky 2020 a 2021 v Európskej Únii bola v priemernej dosiahla 7% HDP. Nemecko poskytlo pomoc v hodnote 10,1% HDP. Nie je ale pravda, že Slovenská pomoc bola najnižšia v celej EU. Najnižšia pomoc bola v Rumunsku. Výrok hodnotíme ako nepravdivý. Rada pre rozpočtovú zodpovednosť uviedla , že „doterajšia celková priama pomoc na Slovensku v rokoch 2020-21 je odhadovaná na úrovni 3% HDP, v porovnaní s 7% priemerom v EÚ.” Rada tiež napísala, že „stimuly [Slovenska] sú oproti ostatným krajinám výrazne nižšie.” Podľa EU Independent Fiscal Institutions Network malo v roku 2020 najväčšiu mieru vládnej podpory (približne 14% HDP) Spojené kráľovstvo. Nemecká vláda poskytla v rokoch 2020-21 ekonomike pomoc vo výške približne 10,1% HDP ( pdf , strany 11-12). Slovensko bolo na chvoste pomoci v roku 2020 - do ekonomiky nalialo 1,6 % HDP, rovnako veľa ako Rumunsko. V roku 2021 podpora na Slovensku klesla ešte viac na 1,3 % HDP - Rumuni, španieli, Rakúšania a Íri však dávajú do ekonomiky ešte menej ( pdf , strany 11-12).

uviedla Rada pdf bolo pdf


Ak raz zastavili tie diaľnice v roku 1998, tak ich zastavili. To teraz nebudeme, a to tej verejnosti nemáme teda povedať, že je veľká hrozba, keď ekonomickí experti hovoria, že to chcú znovu.

Ako je vyššie v texte uvedené, výstavba diaľnic zastavená nebola


Napríklad keď sme znížili o 2 500 ľudí v železniciach za našej vlády, viete, koľko z nich skončilo na úradoch práce? Rádovo asi 160 ľudí.

Výrok Jozefa Kollára hodnotíme ako nepravdivý, pretože na úrade práve neskončilo rádovo len 160 ľudí, ale z celkového počtu 3800 prepustených zo železničných spoločností 419 ľudí.

Agentúra SITA 8. februára 2012 informuje, že Cargo v minulom roku v rámci úsporných opatrení prepustilo okolo 1300 z plánovaných 1800 zamestnancov. O d začiatku roka 2012 znížilo Cargo počet zamestnancov o 1 060 zamestnancov. Hlavný vplyv na pokles zamestnanosti mal prevod časti opravárenských činností z Carga do Železničnej spoločnosti Slovensko (ZSSK), a.s. Celkovo bolo z tohoto dôvodu prepustených až o 973 zamestnancov.

Spolu ide približne o 2360 prepustených zamestnancov Carga. Denník SME odvolávajúci sa na údaje a zo železničných firiem hovorí o celkovom počte 3800 prepustených zo železničných spoločností.

Podľa decembrových správ (2011), už bolo z celkového počtu prepustených (cca 3 800) zaznamenaných na Úrade práce 419 ľudí .

SITA
SME
419 ľudí


Minimálna mzda sa Nariadením vlády Slovenskej republiky z 2. októbra 2013, ktorým sa ustanovuje suma minimálnej mzdy na rok 2014, sa zvýšila na úroveň 352 eur za mesiac. Ide nárast o približne 10 eur, oproti minimálnej mzde v roku 2013. Výrok hodnotíme ako pravdivý. SITA , 10. októbra 2013: "Minimálna mzda sa od začiatku budúceho roka zvýši zo súčasných 327,2 eura na 337,7 eura. Ide o nárast o 3,2 %." Dátum zverejnenia analýzy: 18.12.2013 Naspäť Nahlásiť chybu

Nariadením SITA


Musím sa zastať niekoľkokrát už spomínanej Lucie Žitňanskej, ktorá z hľadiska elektronizácie pojednávaní v roku 2012 zakontrahovala zo švajčiarskych a európskych fondov peniaze na realizovanie tohto projektu (zaznamenávanie súdnych pojednávaní, pozn.).

Je pravdou, Lucia Žitňanská stála za projektom na zaznamenávanie súdnych pojednávaní. Podľa dostupných informácií, však išlo len o zdroje zo Švajčiarska a nie z európskych fondov. Taktiež dohoda bola podpísaná už v roku 2011. Výrok vzhľadom na nepresnosti hodnotíme ako zavádzajúci.

Tlačová správa Úradu vlády
SITA


To znamená, že ak za 22 rokov sme tu mali 58 000 žiadateľov o azyl a dostalo len 650 a z toho ostalo na Slovensku 180...

Podobný výrok sme Bugárovi overovali z relácie v júni 2015 . Štatistika Ministerstva vnútra informuje, že počet žiadateľov o azyl v Slovenskej republike bol doposiaľ 58 145, počet udelených azylov bol 653. Štátne občianstvo bolo udelené 235 ľuďom, no nenašli sme dostupné údaje o tom, koľkí z nich skutočne na Slovensku aj ostali, preto výrok hodnotíme ako neoveriteľný.

júni 2015
Štatistika


Šetrili sme napríklad na tom, že sme znížili platy o verejnom sektore o 10 %, že sme ušetrili 10 % objemu mzdových prostriedkov s výnimkou učiteľov ...

Podľa portál.gov.sk rezort financií nariadil ministerstvám 10 % úspory mzdových prostriedkov, to znamená, že bolo na každom z ministerstiev či si úsporu vyrieši krátením platov, prepúšťaním, alebo ich kombináciou. Ministerstvá o 10 % znižovaní platov väčšinou neuvažujú. Hovoria, že požadované úspory sa im podarí dosiahnuť prepustením časti úradníkov. Čiže došlo k 10 % zníženiu mzdových prostriedkov, nie k 10 % zníženiu platov v štátnej správe.

portál.gov.sk


...prvé tlačovky opozície boli asi dve, tri hodiny potom, ako sa oznámila táto tragická udalosť, a odvtedy opozícia dennodenne, tromi, štyrmi tlačovkami (...).

Je pravdou, že pár hodín po oznámení vraždy novinára mala opozičná strana SaS tlačovú konferenciu. V dňoch nasledujúcich po oznámení vraždy Jána Kuciaka a jeho partnerky však mala opozícia maximálne tri tlačové konferencie denne a aj to len v dvoch dňoch - 27. februára a 7. marca. Výrok hodnotíme ako nepravdivý. Archív tlačových besied politikov a politických strán vedie Televízia TA3 . Vraždu novinára J. Kuciaka a jeho partnerky oznámil na tlačovej besede 26. februára policajný prezident Tibor Gašpar, pár hodín na to nasledovala opozičná tlačovka - strana SaS. V ten istý deň sa z opozície vyjadrilo ešte OĽaNO, nasledujúci deň malo tlačovú besedu opäť OĽaNO a SaS, tentoraz spoločne a tiež poslanec Miroslav Beblavý (zakladajúci stranu Spolu). 28. február bola spoločná tlačová beseda strán SaS a OĽaNO, ďalšia tlačovka SaS potom nasledovala 1. marca. 2. marca bola samostatná tlačová beseda OĽaNO a samostatná beseda strany SaS. Takisto to bolo 5. marca. Nasledujúci deň mali opäť SaS a OĽaNO každá po jednej samostatnej tlačovke a ďalšiu tlačovú besedu usporiadal Igor Matovič sám. 7. marca potom opozícia pripravila spoločnú tlačovú besedu. 8. marca mala TB len strana OĽaNO. Richard Sulík zorganizoval tlačovú besedu k rokovaniu bezpečnostnej rady 9. marca, v ten istý deň mal samostatnú besedu aj Igor Matovič. Tlačové konferencie poslancov eviduje aj web NR SR . Tá navyše (okrem TB uvedených vyššie) eviduje TB Milana Krajniaka zo Sme rodina - Boris Kollár 27. februára a TB M. Beblavého 1. marca. 7. marca usporiadal tlačovú besedu aj Marian Kotleba a zvolávateľom dvoch TB mal byť Igor Matovič. 27. marca teda boli 3 tlačové besedy, 28. februára 1 beseda, 1. marca 2 besedy, 2. marca 2 besedy, 5. marca 2 besedy, 6. marca dve besedy, 7. marca 3 besedy, 8. marca 1 beseda a 9. marca 2 besedy. Dátum zverejnenia analýzy: 12.03.2018 Naspäť Nahlásiť chybu

Televízia TA3
NR SR


Môžem vám spomenúť ďalšiu vec. Na prípravu širokorozchodnej koľajnice 140 miliónov korún.

Podľa informácií, ktoré sú verejne dostupné, bola táto čiastka podstatne menšia. Podľa Hospodárskych novín malo byť na širokorozchodnú poskytnuté 1,5 mil eur a 25 tis. eur, čo je v prepočte 45 miliónov eur.

Hospodárskych novín


Európsky dvor audítorov nedal audit, respektíve dal záporný audítorský výrok za rozpočet v roku 2011 kvôli chybovosti, nezákonnosti platieb z rozpočtu Európskej únie.

Výrok J. Kollára hodnotíme ako zavádzanie, pretože rozpočet za rok 2011 bol podľa Dvoru audítorov v súlade s ustanoveniami a pravidlami. Inými slovami, účtovná závierka za rok 2011 bola schválená ako úplná a presná. Dvor audítorov zistil neprijateľnú chybovosť v príslušných platbách, čo viedlo k zápornému výroku k výdavkom. Vzhľadom na to, že J. Kollár vzťahuje záporný výrok k výdavkov na audit vzťahujúci sa na celý rozpočet, hodnotíme výrok ako zavádzajúci. Európsky dvor audítorov vydal 6. novembra 2012 Výročnú správu za rozpočtový rok 2011 (pdf. s. 11-12): VII. Podľa názoru Dvora audítorov konsolidovaná účtovná závierka Európskej únie vyjadruje verne vo všetkých významných hľadiskách finančnú situáciu Únie k 31. decembru 2011 a výsledky transakcií a tokov hotovosti za príslušný rozpočtový rok v súlade s ustanoveniami nariadenia o rozpočtových pravidlách a pravidlami účtovania , ktoré schválil účtovník Komisie VIII. Podľa názoru Dvora audítorov príjmy súvisiace s účtovnou závierkou zostavenou k 31. decembru 2011 sú vo všetkých významných hľadiskách zákonné a správne. IX. Podľa názoru Dvora audítorov záväzky súvisiace s účtovnou závierkou zostavenou k 31. decembru 2011 sú vo všetkých významných hľadiskách zákonné a správne . X. ....Dvor audítorov odhaduje najpravdepodobnejšiu chybovosť platieb súvisiacich s účtovnou závierkou vo výške 3,9 % . XI. Podľa názoru Dvora audítorov vzhľadom na dôležitosť záležitostí opísaných v bode týkajúcom sa základu vyjadrenia záporného výroku k zákonnosti a správnosti platieb súvisiacich s účtovnou závierkou platby súvisiace s účtovnou závierkou zostavenou k 31. decembru 2011 obsahujú významné chyby. Tlačová správa na stránke EÚ: " Dvor audítorov schválil účtovnú závierku za rok 2011 ako úplnú a presnú, ale zistil príliš veľa chýb v príslušných platbách ... Dvor audítorov však opäť zistil neprijateľnú chybovosť v príslušných platbách, čo viedlo k zápornému výroku k výdavkom." V prejave predsedu Európskeho dvora audítorov Vitora Caldeiru 6. novembra 2012 pred Výborom pre kontrolu rozpočtu Európskeho parlamentu hovorí: "Platby však boli ovplyvnené významnými chybami, pričom odhadovaná chybovosť predstavovala 3,9 % za rozpočet EÚ ako celok. Jednoducho povedané, Dvor audítorov našiel príliš veľa prípadov, keď sa pomocou peňazí EÚ nedosiahol stanovený cieľ alebo sa peniaze nepoužívali optimálnym spôsobom ... finančné hospodárenie EÚ ešte nedosiahlo želateľnú úroveň." Agentúra Reuters (22. november 2012) informuje o nezaplatených platbách vo výške až 127 miliárd euro v roku 2011. Luxemburský denník Le quotidien informuje, že 3,9% z celkového rozpočtu 130 miliárd eur predstavuje 5,2 mld. Politiky zdravie, rybolov, trvalo udržateľný rozvoj, životné prostredie vykazujú významnú chybovosť 7,7%. V audite neexistuje porovnanie jednotlivých štátov v správe zdrojov z rozpočtu EÚ. Predseda Európskeho dvora audítorov však v správe uvádza: "Dvor audítorov zistil mnohé prípady chýb v kontrole. Napríklad vo viac ako 60 % kontrolovaných transakcií v oblasti regionálnej politiky ovplyvnených chybami mali orgány členských štátov k dispozícii dostatočné informácie na to, aby odhalili a opravili aspoň časť týchto chýb pred tým, ako požiadali Komisiu o preplatenie výdavkov." Všetky zahraničné zdroje ( Telegraph , Express , Wall Street Journal ,) hovoria o správe audítorov ako o negatívnom obraze hospodárenia EÚ v čase krízy a znížením jej kreditu. Naopak slovenský euraktiv (6. novembra 2012) uvádza: "Absolútna väčšina platieb z rozpočtu EÚ bola vlani bez vyčísliteľných chýb. Európsky dvor audítorov dnes vo svojej výročnej správe potvrdil, že celková kvantifikovaná miera chýb pri výdavkoch EÚ zostala v roku 2011 stále pod úrovňou štyroch percent. Účtovníctvo únie tak už piatykrát za sebou získalo dobré vysvedčenie od Dvora audítorov, uviedla Európska komisia (EK). Dátum zverejnenia analýzy: 26.11.2012 Naspäť Nahlásiť chybu

správu za rozpočtový rok 2011
stránke
prejave
Reuters
Le quotidien
správe
Telegraph
Express
Wall Street Journal
euraktiv


(...) podľa pomeru 10:9 tak, ako to bolo posledné štyri roky. Už tam opozícia získala o jeden predsednícky post vo výbore menej.

Počas volebného obdobia bývalej 2. Ficovej vlády bol pomer predsedov parlamentných výborov medzi vládnou stranou a opozíciou 10:9. Počet poslancov v jednotlivých výboroch taktiež nebol rovnovážny a pohyboval sa v priemere približne 11:8, pričom prevažoval počet poslancov pochádzajúcich z vládnej strany. Dátum zverejnenia analýzy: 04.04.2016 Naspäť Nahlásiť chybu

parlamentných výborov


3000 detí na Slovensku ročne zomiera preto, lebo matky povedia, že nedokážu uživiť ďalšie dieťa alebo jednoducho tá rodina s manželom alebo s frajerom sa zhodnú, že neuživíme to ďalšie dieťa.

Igor Matovič prezentoval svoj argument v súvislosti s dňom počatého dieťaťa, a teda rozprával o potratoch. Národné centrum zdravotníckych informácií (NCZI) vydalo 8. apríla 2015 tlačovú správu , v ktorej informovalo, že v roku 2014 bolo na Slovensku zaznamenaných celkovo 15 628 potratov. Z toho bolo 7 501 umelých prerušení tehotenstva. NCZI zároveň publikovalo rozsiahlu demografickú a štatistickú štúdiu . Uvádza ( .pdf ,s.14), že v roku 2014 bolo zo zdravotných dôvodov ukončených 15,3 % všetkých umelých potratov. V tomto dokumente však nie je možné nájsť akékoľvek fakty o osobných, napríklad finančných, dôvodoch matiek, ktoré podstúpili umelé prerušenie tehotenstva. Výrok hodnotíme ako neoveriteľný. Počet potratov má na Slovensku klesajúcu tendenciu. Celkové číslo, ktoré zahŕňa spontánne, umelé, aj mimomaternicové potraty, pokleslo v roku 2014 o 734 potratov. Umelých prerušení tehotenstva podstúpilo v roku 2014 o 498 žien menej ako rok predtým. V roku 1997 napríklad toto číslo bolo až na hodnote 20 855 umelých prerušení tehotenstva. Historicky najvyššie číslo je z roku 1990 . Počet umelých potratov na území Slovenska sa vtedy vyšplhal až na takmer 48-tisíc. V roku 2014 sa podľa spomínanej štúdie ( .pdf ,s.9) umelé prerušenie tehotenstva rozhodli podstúpiť najčastejšie " ženy s dvomi deťmi (30,6 %) vo veku 35 – 39 a 30 – 34 rokov. Nasledovali ženy bez dieťaťa (27,0 %), a to prevažne vo veku 20 – 24 a 15 – 19 rokov, ženy s jedným dieťaťom (25,2 %) najčastejšie vo veku 25 – 29 rokov. Ženy s tromi a viac deťmi tvorili 17,1 %. Z hľadiska rodinného stavu boli najčastejšími žiadateľkami o UPT slobodné ženy (48,8 %)." S výnimkou už spomínaných 15,3 % zdravotných dôvodov však nie sú známe konkrétne dôvody žien, prečo umelé potraty podstupovali. Dátum zverejnenia analýzy: 27.03.2017 Naspäť Nahlásiť chybu

tlačovú správu
štúdiu
.pdf
klesajúcu
1990
.pdf


Keď bol tento spis zverejnený pred Vianocami, prvá reakcia pána námestníka generálneho prokurátora Trnku bola, to sú v princípe nezmysly, bolo to preverované, nie je to autentické, nič sa nedeje. Akonáhle sme my oznámili, že ideme tú vec razantne vyšetrovať, zrazu oznámila GP, že vytvára si svoj tým

Lipšicova chronológia udalostí je až na jednu udalosť, ktorú nevieme overiť, pravdivá. Pred Vianocami sa na internete objavili dokumenty, ktoré majú údajne pochádzať z akcie SIS s názvom Gorila. K pravdivosti týchto dokumentov sa námestník Generálnej prokuratúry D. Trnka vyjadril (23.decembra 2011) nasledovne: "Nie sú autentické, keďže sa nenašla žiadna nahrávka ani žiadny záznam na nejakom mediálnom nosiči, ktorý by svedčil o tom, že sú z tohto mediálneho nosiča alebo z tohto systému Slovenskej informačnej služby, " povedal Trnka. Minister vnútra SR D. Lipšic už 29.decembra 2011 avizoval ďalšie vyšetrovanie kauzy Gorila a za týmto účelom 9. januára 2012 zriadil špecializovaný tím desiatich kriminalistov. " Dnes (pozn. 9. januára 2012) som zariadil špecializovaný tím so sídlom na Úrade boja proti organizovanej kriminalite, v ktorom sú vyšetrovatelia a kriminalisti z Úradu boja proti organizovanej kriminalite, z Úradu boja proti korupcii a zo sekcie inšpekcie, " vymenoval Lipšic."

" Na vytvorenie ďalšieho tímu na vyšetrenie kauzy Gorila námestník generálneho prokurátora Dobroslav Trnka reagovať nebude. Vedenie Generálnej prokuratúry (GP) SR už koncom decembra minulého roka rozhodlo, že 2. januára vznikne špeciálny vyšetrovací tím, ktorý opätovne otvorí už v minulosti vyšetrované prípady Gorila a Gorila 1."

Z dostupných informácií nie je možné jednoznačne určiť, či GP rozhodla o vzniku vyšetrovacej komisie pred novým rokom, ale až po medializovanom vzniku Lipšicovho špecializovaného týmu, ako to tvrdí Lipšic.

avizoval ďalšie vyšetrovanie

Pravda


...škôlky (ich zriaďovanie, pozn.) nemá na starosti štát, vôbec nie, už dávno sú originálnou kompetenciou miest a obcí.

Financovanie a zriaďovanie materských škôl majú na základe originálnych kompetencií skutočne na starosť mestá a obce. Toto delenie funguje od roku 2005. Výrok hodnotíme ako pravdivý. Kompetencie samospráv a VÚC v oblasti školstva sa delia (.pdf) na: " a) prenesené kompetencie – financovanie preneseného výkonu štátnej správy v školstve na obce a samosprávne kraje, b) originálne kompetencie – financovanie výkonu samosprávnych funkcií obcami a samosprávnymi krajmi ." Obce pritom majú na základe originálnych kompetencií na starosť financovanie: " a) náklady na výchovu a vzdelávanie: i) žiakov ZUŠ, poslucháčov JŠ, detí MŠ a školských zariadení vo svojej zriaďovateľskej pôsobnosti, ii) do 15 rokov veku žiakov ZUŠ, poslucháčov JŠ, detí MŠ a školských zariadení neštátnych zriaďovateľov . " Podľa Transparency international (.pdf) delenie kompetencií na originálne a prenesené funguje od 1. januára 2005. Financované sú originálne kompetencie nasledovne: " Z objemu finančných prostriedkov z výnosu dane, ktoré dostanú obce, sa 40% rozdeľuje jednotlivým obciam podľa počtu detí v materských školách a podľa počtu žiakov v základných umeleckých školách a v školských zariadeniach, ktoré sú zriadené na území obce. " Dátum zverejnenia analýzy: 25.04.2016 Naspäť Nahlásiť chybu

delia
Transparency international


Tak my sme pripravili 25 návrhov zákonov a tu ukazujem návrhy zákonov, ktoré sme dali na túto schôdzu. Zvýšenie, valorizácia dôchodkov vyššia, aby tí ľudia mali z čoho prežiť, pretože vy ste neurobili v tomto segmente nič. Zníženie cien potravín cez nižšiu DPH, 0 % predaj z dvora, 5 % ostatné potraviny. Nižšie ceny palív, to robia aj okolité štáty, vrátane Nemecka, ktoré znižuje spotrebnú daň z paliva o 30 centov. My sme navrhli aspoň 20 centov. Problém pomoc rodičom, ktorých deti nevzali do škôlky, náprava chaosu pri predpisovaní liekov alebo vyšší príspevok pri sociálnych službách. My sme dali 25 zákonov do parlamentu, a vy teraz a ste to sám pekne povedali, vy neviete, lebo vy analyzujete.

Strana Hlas od marca 2021 do marca 2022 predložila 26 návrhov zákonov. Richard Raši správne uviedol návrhy zákonov, ktoré poslanci Hlas-SD predložili tento rok v parlamente. Výrok hodnotíme ako pravdivý.

Strana Hlas-SD navrhla na marcovej schôdzi NR (č. 59 - 63) zmeny zákonov, ktorými by sa mimoriadne valorizovali dôchodky, znížila sa DPH na potraviny a poklesla spotrebná daň z benzínu a nafty.

Reakciou na zdražovanie potravín bol návrh na zníženie DPH na potraviny z desiatich na päť percent a nulovú sadzbu dane v prípade predaja z dvora. Podobne by Hlas-SD chcel znížiť na obmedzený čas spotrebnú daň na benzín a naftu, a to o 20 eurocentov na liter.

Podobne kroky v snahe o spomalenie inflácie urobili iné európske krajiny, napríklad Poľsko a Nemecko.

Poľsko dočasne zrušilo DPH na potraviny a znížilo DPH na motorové palivá. Od 1. februára začala v Poľsku platiť nulová DPH na potraviny. DPH na benzín a diesel klesla z 23 % na 8 %, čo by malo znížiť ceny motorových palív v prepočte o 15 centov na liter. Dočasné zníženie DPH bude platiť šesť mesiacov.

Nemecko predstavilo „balík opatrení na zmiernenie záťaže pre domácnosti, ktoré čelia strmému rastu nákladov na energie v dôsledku ruskej invázie na Ukrajinu“.

Vláda kancelára Olafa Scholza zníži daň z pohonných látok na tri mesiace o 30 centov na benzín a 14 centov na naftu. Súčasťou balíka pomoci je aj dočasné zníženie cien verejnej dopravy.

Pre rodičov, ktorým sa nepodarilo nájsť voľné miesto v škôlke, navrhli poslanci Hlas-SD predĺženie vyplácania rodičovského príspevku až do piatich rokov dieťaťa. Takisto by chceli počas nasledujúcich troch rokov zvýšiť príspevky na sociálne služby tak, aby sa príspevok na osobnú asistenciu a príspevok na opatrovanie zvyšoval podľa rastu minimálnej mzdy.

Poslanci Hlas-SD presadzovali aj zrušenie spornej časti novely o liekoch na predpis.

26 schôdzi návrh chcel začala predstavilo navrhli zvýšiť presadzovali


Preto to spomínam, lebo na Slovensku veľmi veľa financií zostáva v šedej ekonomike, alebo nevybratých. Odhadujeme, že to sú stovky a niekedy až nad miliardu eur.

ČTK , dňa 21. septembra: " Objem šedej ekonomiky v pomere k HDP je na Slovensku 16,8 percenta. To ho radí spolu s Českom na špicu krajín východnej Európy, ostatní sú na tom horšie. Vyplýva to zo štúdie kartovej asociácie Visa Europe vypracovanej v spolupráci so spoločnosťou AT Kearney. Štúdia "The Shadow Economy in Europe, 2010" vychádza z údajov za rok 2009."

ČTK


Jeho (Kollárov, pozn.) jeden koaličný partner bol počas vlády Radičovej členom toho, aj Sulík, aj Matovič a nechali Slovensko s 15-percentnou nezamestnanosťou, ktorú sme my potom stiahli na 5 percent a potom sme pristúpili k trinástemu dôchodku, za ktorý ste vy zahlasovali a teraz ste im dali len sociálnu dávku.

Podľa údajov Štatistického úradu SR bola miera nezamestnanosti na Slovensku v prvom štvrťroku 2012 na úrovni 14,1 %.

V štvrtom kvartáli roku 2019, kedy sa vláda Smeru-SD blížila ku koncu, nezamestnanosť klesla na 157,7 tisíc osôb. Miera nezamestnanosti sa podľa dát Štatistického úradu SR znížila na úroveň 5,6 %. Túto časť výroku hodnotíme ako ešte pravdivú.

V roku 2020, štyri dni pred voľbami, zahlasovali strany Smer-SD, SNS, ĽSNS a Sme rodina za 13. dôchodky. Práve Kollárova strana zabezpečila možnosť prijať návrh v skrátenom legislatívnom konaní.

13. dôchodky začala Sociálna poisťovňa vyplácať v novembri 2021 a spolu malo dôchodok dostať takmer 1,5 mil. dôchodchov. Pôvodný zámer bol, že 13. dôchodok sa bude vyplácať ako dávka sociálneho poistenia. Vláda Igora Matoviča ho však zákonom upravila na štátnu dávku.

Celý výrok preto hodnotíme ako pravdivý.

údajov klesla znížila zahlasovali vyplácať zákonom


Presne ako viem, že to niektorí sa snažia interpretovať trošku inak (vyhlásenia o tom, že strany by mali vrátiť polovicu peňazí, ktoré dostali za voľby, pozn.). Ale my sme vlastne viacerí, alebo teda všetci 4 poslanci za obyčajných ľudí v novembri prespávali na námestí SNP už vtedy boli také síce iba mierne mrazy ale už tie 2,3 stupne pod nulou boli. A prespávali sme za to, aby tie politické strany, ktoré dostali v roku 2010 príspevok v podstate na 4 roky a teraz dostali vlastne po necelých dvoch rokoch znova príspevok na 4 roky, aby vrátili približne 10 miliónov eur do rozpočtu. My sme v tom roku 2010 nedostali tým pádom nemáme nejaké nezaslúžené peniaze. Nedostaneme.

Matovič odpovedal na otázku: " Pán Matovič, pýta sa vás pani Silvia. Či ste nezabudli na svoje silné slová spred volieb, že treba vrátiť naspäť polovicu peňazí, čo získajú strany za voľby. " Obyčajní ľudia sa od roku 2011 pokúšali presadiť novelu zákona o politických stranách, na základe ktorej by sa politické strany museli vzdať časti príspevku v prípade skráteného volebného obdobia. Igor Matovič podľa denníka Sme prespával v novembri 2011 na námestí SNP aj so svojou straníckou kolegyňou Erikou Jurinovou, aby tým prinútil politické strany zaviazať sa, že po voľbách vrátia do štátneho rozpočtu polovicu sumy, ktorú dostanú za predčasné parlamentné voľby. Prijatím novely zákona o politických stranách si podľa agentúry SITA okrem iného podmieňoval aj hlasovanie za štátny rozpočet. Návrh na zmenu financovania politických strán mu však nepodarilo presadiť a preto sa hlasovania za štátny rozpočet na rok 2012 podľa NR SR zdržali. Igor Matovič sa v súčasnosti neplánuje vzdať príspevkov zo štátneho rozpočtu, za čo bol kritizovaný . Obyčajní ľudia a nezávislé osobnosti však v roku 2010 nekandidovali ako politická strana, preto by sa ich táto neprijatá novela zákona o politických stranách a hnutiach netýkala. Novembrový "protest" bol zameraný na zoskupenia, ktoré vo voľbách 2010 získali príspevky od štátu, čo sa Obyčajných ľudí vtedy netýkalo, a teda podľa tejto logiky na voľbách 2012 "nezarobili" OĽaNO neoprávnene.

Sme

SITA

NR SR

za čo bol kritizovaný


Lietadlá na území Slovenskej republiky pristávajú dvoma spôsobmi, jeden sa viaže, jeden je tzv. Chicagský dohovor, to je ICAO, to je o civilnej prevádzke, na všetky ostatné, na všetky ostatné povolenia na pristátie tzv. štátnych lietadiel, po ktoré, pod ktoré patria lietadlá polície, vojenské lietadlá atď., sa vyžaduje jednotlivý súhlas, povedzte mi, kde, v ktorom článku, táto dohoda ruší takéto takúto povinnosť ktoréhokoľvek štátu požiadať o pristátie vojenského lietadla?

Podľa Chicagského dohovoru o civilnom letectve aj podľa zákonov Slovenskej republiky musí každé vojenské lietadlo požiadať o povolenie na vstup, toto povolenie však môže mať aj podobu zmluvy, ako je Dohoda o obrannej spolupráci s USA, ktorá takýto článok obsahuje. Každé lietadlo sa v súlade s pravidlami leteckej prevádzky musí nahlásiť leteckej prevádzkovej službe, nejedná sa však o politický súhlas s preletom našim vzdušným priestorom. Výrok preto považujeme za zavádzajúci.

Dohoda (. docx , s. 16) umožňuje lietadlám ozbrojených síl Spojených štátov prelet, tankovanie, pristátie a vzlet:

„1. Lietadlá, plavidlá a vozidlá prevádzkované ozbrojenými silami USA, alebo výlučne pre ne môžu vstupovať na územie Slovenskej republiky, odchádzať z neho a voľne sa na ňom pohybovať pri dodržiavaní príslušných pravidiel bezpečnosti a premávky. Do týchto lietadiel, plavidiel a vozidiel sa nesmie nastupovať ani nepodliehajú prehliadke bez súhlasu Spojených štátov.

Chicagský dohovor je Dohovor o medzinárodnom civilnom letectve z roku 1944, ktorý upravuje podmienky, za ktorých môžu lietať a pristávať na Slovensku civilné lietadlá. Podľa článku 3 odseku c) nemôže štátne lietadlo, teda lietadlo vojenské, colné alebo policajné, preletieť vzdušným priestorom iného štátu alebo pristáť bez súhlasu vo forme špeciálnej zmluvy alebo iným spôsobom, v súlade s dohodnutými podmienkami. Zákon o civilnom letectve rozdeľuje lietadlá na civilné a štátne. Štátne lietadlá sú definované ako „lietadlá vo vojenských službách alebo v policajných službách.” Podľa tohto zákona je možné povolenie na prelet upraviť medzinárodnou zmluvou: „§ 3 Zvrchovanosť nad vzdušným priestorom

Podľa leteckej informačnej služby musí každé štátne lietadlo pri vstupe do krajiny žiadať o povolenie Ministerstvo zahraničia SR. Pre Demagog.SK sa na takomto výklade zmluvy zhodujú Michal Onderčo, ktorý učí medzinárodnú politiku na Erazmovej univerzite v Rotterdame, a Lukáš Mareček z Katedry medzinárodného práva a medzinárodných vzťahov Právnickei fakulta UK.

„Zmluva dáva možnosť lietadlam na prelet, vzlet, odlet a tankovanie. Toto povolenie sa nevymyká tomu, čo je bežné v iných obranných dohodách medzi USA a inými krajinami, takéto povolenie je relatívne normálne. Pokial USA majú možnosť používať vojenské základne, možnosť pristáť, vzlietnut a prelietat je relatívne pochopitelná,” uviedol Onderčo.

Mareček vysvetľuje: „Štátne lietadlá (ktorých podskupinou sú vojenské lietadlá ) potrebujú súhlas na vstup na štátne územie. Ods. 1 Dohody dáva oprávnenie štátnym (vojenským) lietadlám vstúpiť na územie SR a slobodne ho opustiť. Pri vstupe do vzdušného priestoru SR má štátne lietadlo ale povinnosť rešpektovať pravidlá bezpečnosti a premávky, teda je povinný ohlásiť sa a rešpektovať inštrukcie prevádzkovej služby, ako je vyhradený priestor letu atď., aby nedošlo ku kolízii s inými, najmä civilnými lietadlami.

Ods. 2 bližšie upravuje ods. 1, za akým účelom môžu štátne lietadlá USA vstupovať na územie SR - a síce na účely preletu (fly-over, čo znamená vstúpiť na územie a opustiť ho bez pristátia), tankovania počas letu (tzn. bez pristátia), pristátia a vzlietnutia.

Vojenské lietadlo má povinnosť ohlásiť sa aj s cieľom zabezpečenia bezpečnosti a prevádzky.”

docx
Chicagský dohovor
Zákon o civilnom letectve
leteckej informačnej služby


...od roku 2006 sme sa snažili zásadným spôsobom zvyšovať aj prostriedky investované do prevencie kriminality (...) sme napríklad zriadili viac ako 2 500 kamerových systémov, ktoré nám výrazne pomáhajú chrániť niektoré lokality, najmä bezbranných seniorov a ďalších

Pri overovaní prevencie kriminality nám sú k dispozícii dokumenty Stratégia prevencie kriminality a inej protispoločenskej činnosti v Slovenskej republiky za obdobie 2012 - 2015 a následne 2016 - 2020, ktorú pripravilo Ministerstvo vnútra Slovenskej republiky. Dotácie na prevenciu kriminality každoročne rastú a rastie aj počet zriadených kamerových systémov aj mimo veľkých miest. Výrok hodnotíme ako pravdivý.

dokumenty dotácie podporuje webe


Urobili sme si taký, simulovali sme prepočet dozadu desať rokov a potom pätnásť rokov ľudia, ktorí kedy sporili, v Sociálnej poisťovni sme robili taký prepočet a zistili sme, že po pätnástich rokoch by bolo iba niekoľko promile ani nie jedno percento ľudí úspešných a v druhom pilieri by si nasporili.


Zákon o dvojakom občianstve Maďarskej republiky to je najpodstatnejšie, čo treba povedať. Tuto ide o privlastňovanie občanov cudzieho štátu, jednoznačne je exteritoriálny…

Maďarský zákon o dvojakom občianstve má exteritoriálne účinky , keďže sa týka Maďarov nežijúcich na území Maďarskej republiky, teda občanov iných štátov.

exteritoriálne účinky


... že zmluva je neplatná, to môže povedať len súd...

Neplatné sú právne úkony, ktorým chýba niektorá náležitosť, ktorú zákon vyžaduje pod sankciou neplatnosti. Rozlišujeme absolútnu neplatnosť a relatívnu neplatnosť. V Občianskom zákonníku platí zásada, že neplatné právne úkony sú neplatné absolútne, pokiaľ ich zákon nevyhlasuje za relatívne neplatné. Absolútna neplatnosť nastáva priamo zo zákona (ex lege) a pôsobí voči každému, takže každý sa jej môže dovolať. Na absolútnu neplatnosť prihliada súd (alebo iný štátny orgán) aj bez návrhu (ex offo). Výrok hodnotíme ako pravdivý.

Výrok odznel v súvislosti so snahou mesta Košice prevziať späť systém parkovania na svojom území. Všetko totiž nasvedčuje tomu, že zmluva, ktorú uzavrelo s parkovacou spoločnosťou EEI ešte v roku 2012, je neplatná. Túto skutočnosť skonštatovala aj analýza Právnickej fakulty Univerzity Pavla Jozefa Šafárika v Košiciach, podľa ktorej je zmluva protiprávna. Táto analýza ( .zip ) vznikla ako podklad pre poslancov mestského zastupiteľstva na zasadnutie , ktoré sa uskutočnilo dňa 12. februára 2018. Na analýzu reagovali aj právnici firmy EEI. Podľa nich "Dokument právnickej fakulty nie je právne záväzný a na jeho základe sa nikto nemôže domáhať akýchkoľvek nárokov voči EEI", taktiež že " javí známky účelovosti, hoci sa deklaruje charakter nezávislého posúdenia. Svojím obsahom veľmi selektívne vyhodnocuje jednotlivé objektívne skutočnosti“. Mestské zastupiteľstvo 17. septembra 2018 vydalo uznesenie v ktorom žiada námestníka primátora mesta Košice JUDr. Martina Petruška o podanie žaloby voči spoločnosti EEI.

Predmetná nájomná zmluva bola uzatvorená medzi Mestom Košice a spoločnosťou EEI s.r.o. dňa 30. júla 2012. Táto zmluva bola uzatvorená v čase, keď zákon č. 135/1961 Zb. (Cestný zákon) v § 6a ods. 2 upravoval , že výnos úhrad za dočasné parkovanie motorových vozidiel je príjmom obce. Možnosť poveriť inú právnickú osobu prevádzkovaním parkovacích miest bola zavedená novelou zákona platnou až od 30.11.2013 ( zákon č. 388/2013). Taktiež touto novelou bol §6a doplnení odsekom 3 v takomto znení: "Výnos úhrad za dočasné parkovanie motorových vozidiel je príjmom obce; to neplatí, ak je prevádzka parkovacích miest zabezpečovaná podľa odseku 2, keď predmetný výnos úhrad za dočasné parkovanie je príjmom na prevádzku parkovacích miest poverenej právnickej osoby."

Z týchto okolností je zrejmé, že v čase uzatvorenia nájomnej zmluvy nebola možnosť ju v takom znení, v akom bola uzatvorená, uzatvoriť právne platným spôsobom. Podľa § 39 Občianskeho zákonníka je totiž neplatný právny úkon, ktorý svojím obsahom alebo účelom odporuje zákonu alebo ho obchádza alebo sa prieči dobrým mravom. Neplatnosť právneho úkonu podľa § 39 Občianskeho zákonníka má povahu absolútnej neplatnosti.

Rozpor právneho úkonu (zmluvy) so zákonom je objektívnou skutočnosťou. Takýto právny úkon nemá následky zamýšľané účastníkmi bez ohľadu na to, ktorý z účastníkov právneho úkonu tento rozpor spôsobil a či niektorý z účastníkov konal v dobrej viere. Právny úkon, ktorý svojím obsahom alebo účelom odporuje zákonu, obchádza ho alebo sa prieči dobrým mravom, je od začiatku absolútne neplatný bez ohľadu na to, či títo účastníci o neplatnosti vedeli.

Občianskom absolútnu prevziať analýza .zip zasadnutie reagovali uznesenie upravoval zákon Podľa


No ale tak živnostníkov sa opýtajte, vymeriavacie základy sa zvýšili (za súčasnej vlády, pozn.) a tak ďalej. Však nehovorme, že proste mali sme 19-percentnú daň, teraz sa platí 22-percentná a tak ďalej.

Vláda Roberta Fica od zaciatku roka 2013 zvýšila minimálny vymeriavací základ pre SZCO z pôvodných 44,2 % na 50 % z priemernej mzdy na Slovensku spred dvoch rokov. Na rok 2016 preto bude minimálny vymeriavací základ pre SZCO vo výške 429 eur . ( SME )

V roku 2011, teda za vlády Ivety Radicovej prišli Mikloš a Mihál s návrhom, podla ktorého by mali ludia s vyššími zárobkami platit aj vyššie odvody. Ministri navrhli zvýšenie odvodových stropov. Opatrenia sa dotknú všetkých so zárobkom nad 1100 eur hrubého mesacne, co je asi 200–tisíc ludí. Mnohých z nich iba symbolicky. Výraznejšie to pocíti menšina so zárobkom nad 2170 eur. Viac daní má zaplatit aj niekolko stoviek tisíc ludí, ktorí si dobrovolne sporia na penziu v tretom pilieri. Stratia danovú úlavu, teda zhruba 80 eur rocne. Cistý príjem sa má znížit aj ludom, ktorí si privyrábajú na dohodu. ( SME )

Co sa týka druhej casti výroku, kde Švejna spomína 22% dan, ktorá nahradila pôvodnú 19%, aj tá je pravdivá.

Slovensko v roku 2004 pristúpilo k zníženiu danovej sadzby pre právnické osoby z 25 % na 19 %. Následne však od zaciatku roka 2013 došlo k jej zvýšeniu na hodnotu 23 %. Spolu so znížením sadzby dane pre firmy sa od nového roka pre podnikatelské subjekty zavádza aj inštitút danových licencií. Od 1. januára 2014 však pre slovenských podnikatelov, ktorí vykonávajú svoju cinnost ako právnické osoby, platí nová sadzba dane. Dan z príjmu právnických osôb, že sa znížila z 23 % na súcasných 22 %. ( SITA )

TASR SME SME SITA


Zároveň si treba aj uvedomiť aká je u nás stredná dĺžka dožitia a treba si teda uvedomiť, že na rozdiel od mnohých západných krajín, ktoré už dnes posúvajú alebo už majú vyšší dôchodkový vek ako je dôchodkový vek na Slovensku, my sme v situácii, kedy sa naši ľudia dožívajú menej rokov...

Na ilustráciu v porovnaní s priemerom EÚ má Slovensko nižšiu strednú dĺžku života. Údaje z roku 2004 pre EÚ : muži 75,6 a ženy 81,7. Slovensko v roku 2004 muži 70,3 a ženy 77,8 rokov. Podľa Trendu a údajov z roku 2008 sme patrili medzi krajiny s najhoršou priemernou dĺžkou života v EÚ. Stredná dĺžka života sa u nás predlžuje: "Aj keď sa stredná dĺžka života slovenských obyvateľov za posledných 15 rokov zvýšila približne o 2 roky , pohybuje sa pod priemerom Európskej Únie."

EÚ Slovensko Trendu


Ak príde vláda s racionálnymi návrhmi, tak ich podporíme, ale predsa nech vláda od nás nechce, aby sme podporovali privatizáciu, aby sme podporovali zvyšovanie daní, keď to jednoducho nie je treba urobiť. ďalej sme povedali, že nebudeme zneužívať národnoštátne záujmy na úzke stranícke účely ako sme to videli v minulosti v Lisabonskej zmluve.

Strana Smer sa vo svojom volebnom programe volebné obdobie 2010 - 2014 zaviazala k takémuto sľubu. „Musíme sa zaviazať, že nikdy nezneužijeme tému národnoštátneho záujmu na úzke stranícke účely“

volebnom programe


Vláda R. Fica: Najnižší rast cien v histórii SR Vláda I. Radičovej: Najvyšší rast cien z krajín EÚ

Vychádzame z údajov databázy Eurostat. Údaje sú od roku 1997.

Eurostat Eurostat


Slovensko stráca dôveryhodnosť niektorých medzinárodných hodnoteniach, spomeniem len 3 oblasti úrovne vzdelávania, v oblasti úrovne korupcie, v oblasti vymožiteľnosti práva a podnikateľského prostredia.

Slovensko Index korupcie Poradie 2009 4,5 56 2010 4,3 59 2011 4 66 2012 4,6 62 2013 4,7 61 Podľa výsledkov indexov korupcie od roku 2009 po rok 2013 Slovensko naopak nadobúda dôveryhodnosť v medzinárodných hodnoteniach. Slovensko Matematická gramotnosť Poradie Čitateľská gramotnosť Poradie Prírodovedná gramotnosť Poradie 2009 3,1 497 2,5 477 3,0 490 2012 3,4 482 4,2 463 3,6 471 Na základe výsledkov vzdelanostnej gramotnosti v testovaní PISA Slovensko naopak nadobúda dôveryhodnosť v medzinárodných hodnoteniach. Slovensko Skóre Poradie 2013 69,65 43 2014 69,48 49 Podľa výsledkov prieskumu Doing Business , ktoré sa týkajú voľnosti podnikania Slovensko stráca dôveryhodnosť v medzinárodných hodnoteniach. Slovensko Skóre Poradie 2010-2011 4,2 60 2011-2012 4,2 69 2013-2013 4,14 71 2013-2014 4,10 78 Podľa world economic forum a prieskumu The Global Competitiveness Report sa ukázalo, že dôveryhodnosť v medzinárodných hodnoteniach klesá. Slovensko Index ekonomickej slobody 2009 69,4 2010 69,7 2011 69,5 2012 67 2013 68,7 Podľa hodnotenia Heritage Foundation index ekonomickej slobody klesá, čo ukazuje na pokles dôveryhodnosti v medzinárodných hodnoteniach. Slovensko Index podnikateľského prostredia 2009 97,4 2010 91,5 2011 87 2012 75,6 Podľa indexu podnikateľského prostredia môžme vidieť, že hodnota neustále klesá, čo ukazuje na pokles dôveryhodnosti v medzinárodnom prostredí. Podľa dostupných informácií z vyššie uvedených zdrojov sa dá konštatovať, že daný výrok je pravdivý a Slovensko stráca dôveryhodnosť v medzinárodných hodnoteniach. AKO bol publikovaný: Dátum zverejnenia analýzy: 15.01.2014 Naspäť Nahlásiť chybu

PISA

Doing Business

Heritage Foundation

indexu podnikateľského prostredia


Pán Matovič, ktorý začal o tom hovoriť, že dokonca vie, že niektorého poslanca z klubu SAS chceli podplatiť. Niečo také vyslovil.

V súvislosti s druhou voľbou GP, poslanec Matovič hovoril o podozreniach z korupcie, avšak nie konkrétne o poslancoch SaS. I. Matovič sa vyslovil, že má podozrenie a že by malo ísť o poslancov jednej politickej strany, avšak stranu nekonkretizoval. Je však pravda, že iní poslanci SaS hovorili, že jednému z ich poslancov ponúkali počas voľby úplatok, títo poslanci chceli zostať v anonymite.

Matovič


Takže ešte to povedala aj eurokomisárka Věra Jourová, že to tak je, že Progresívne Slovensko lobuje za to, aby nám tie eurofondy, ktoré nám majú byť odobraté preto, čo robí vaša vláda, nie preto, čo robí opozícia, neboli odobraté.

Česká eurokomisárka pre Hodnoty a transparentnosť Věra Jourová sa na konferencii s názvom „20 rokov tvoríme Európu“ vyjadrila , že ak vláda Slovenskej republiky presadí justičnú reformu za zmiernenie korupčnej a ekonomickej trestnej činnosti, Slovensko môže prísť o eurofondy. Ako dôvod uviedla, že táto zmena môže ohroziť právny štát na Slovensku. Jourová kritizovala postup súčasnej vlády, nie súčasnej opozície, preto výrok hodnotíme ako pravdivý.

Věra Jourová kritizovala postoj Roberta Fica aj v téme rušenia Úradu špeciálnej prokuratúry. Podľa nej musí Slovensko zaručiť aj schopnosť viesť vyšetrovanie aj v kauzách, v ktorých sú prítomní aj vrcholoví politici. Rovnako nesúhlasí ani s prístupom predsedu vlády voči niektorým médiam: „Je to jistý signál ohledně transparentnosti a otevřenosti politické scény a ohledně jeho (Ficovy) vůle diskutovat a přinášet argumenty.“

Pred rušením Úradu špeciálnej prokuratúry vyzvala slovenskú vládu, aby svoju právnu reformu konzultovali s Bruselom. Rovnako naznačovala , že aj zrušenie úradu môže byť dôvodom na zastavenie eurofondov: „Predpisy únie stanovujú, že štát, ktorý nezaručuje ochranu proti korupcii, nemôže dostávať jej financie.“

Hlavnými úlohami špeciálnej prokuratúry bolo napríklad vyšetrovanie úkladných vrážd, korupcie, či kriminality páchanej zločineckými skupinami, ale zameriavala sa aj na hospodársku trestnú činnosť, trestné činy proti majetku alebo poškodzovanie finančných záujmov Európskych spoločenstiev. Špeciálna prokuratúra oficiálne zanikla 20. marca v rámci novely Trestného zákona, ktorá prešla v skrátenom legislatívnom konaní. Jej členovia boli rozdelení do rôznych oddelení Generálnej prokuratúry.

Opozičná strana Progresívne Slovensko upozornila na možné riziko pozastavenia čerpania peňazí z plánu obnovy aj z eurofondov. Podľa predsedu strany Michala Šimečku majú byť v ohrození 4 miliardy eur . Podpredseda vlády pre plán obnovy Peter Kmec riziko zastavenia financií kvôli novele Trestného zákona odmietol .

vyjadrila
kritizovala
nesúhlasí
naznačovala
bolo
zanikla
skrátenom
upozornila
4 miliardy eur
odmietol


Pretože každý druhý deň v Európe buď zrušia nejaký futbalový zápas alebo nejaký šialenec niekoho napadne alebo sú tu nejaké riziká.

Nedochádza k tak častému odvolávaniu verejných podujatí, ako naznačuje Maďarič. K takýmto krokom dochádzalo najmä bezprostredne po útoku v Paríži, preto jeho výrok hodnotíme ako nepravdivý. Bezprostredne po parížskych útokoch naozaj došlo k zvýšeniu bezpečnostných opatrení v krajinách EÚ, (medzi nimi i Slovensku ) a viacero verejných podujatí bolo z dôvodu rizika opätovného útoku zrušených či odložených . Omnoho väčší počet podujatí však prebehol bez komplikácií. Jedným z nich bolo i zrušenie priateľského zápasu medzi Nemeckom a Holandskom v nemeckom Hannoveri , na ktorý mala doraziť i nemecká kancelárka Angela Merkelová. Zápas bol odvolaný po objavení podozrenia z možného teroristického útoku, pri ktorom hrozilo odpálenie výbušniny priamo na štadióne. Pár dní po útoku odvolali svoje koncertné vystúpenia v Paríži i kapely U2 a Foo Fighters a i , podľa BBC však niektoré podujatia boli zrušené na znak vyjadrenia úcty, nie kvôli bezpečnostným obavám. Bezprostredná hrozba teroristického útoku sa objavila i v Bruseli , načo belgické úrady následne zaviedli najvyšší stupeň ohrozenia. Príčinou poplachu bolo objavenie arzenálu zbraní v štvrti Molenbeek, patriacich teroristom, ktorý taktiež obsahoval rôzne výbušniny a chemikálie. Plánovaný klimatický summit v Paríži , ktorý sa konal od 30.11 do 11.12. 2015 zrušený nebol, prebiehal však pod sprísnenými bezpečnostnými opatreniami. V Paríži momentálne prebieha mimoriadny stav , pričom francúzska vláda schválila jeho trvanie po dobu 3 mesiacov. Dátum zverejnenia analýzy: 14.12.2015 Naspäť Nahlásiť chybu

Slovensku
zrušených či odložených
Hannoveri
U2 a Foo Fighters a i
BBC
Bruseli
klimatický summit v Paríži
mimoriadny stav


Prešovský kraj má cca 819 000 obyvateľov a cca 431 000 exekučných konaní na súdoch.

Podľa webového sídla Prešovského samosprávneho kraja má kraj 820 697 obyvateľov. Podľa Štatistického úradu SR má kraj 822 310 (údaj za rok 2016). Údaj o 819 977 obyvateľoch PSK zodpovedá údaju za rok 2014 . TASR zasa uvádza, že v Prešovskom kraji, podľa údajov k 31. máju 2017, naďalej ostáva na vybavenie 431.732 exekučných konaní. Keďže Pčolinský vraví o cca 819- tisíc obyvateľoch, nepracuje síce s aktuálnymi údajmi, no výrok poslanca (z 2. júna 2017) hodnotíme ako pravdivý.

sídla úradu 2014 TASR výrok


...nikde za 26 rokov v Európe sa nebol zavraždený, alebo v strednej Európe nebol zavraždený novinár za prácu

Prehľadnú analýzu vrážd novinárov v súvislosti s ich prácou ku ktorým došlo v Európe zverejnil na svojom portáli dennikn.sk . Z analýzy vyplýva, že v Európe došlo k vraždám novinárov za posledných 26 rokov. Najznámejším prípadom z nedávneho obdobia je vražda poprednej maltskej blogerky Daphne Caruanovej Galiziovej, ktorá obviňovala tamojšiu vládu z korupcie. Zahynula 16. októbra 2017 po tom, ako jej automobil explodoval. Ako ale vyplýva z analýzy, v strednej Európe nebol za 26 rokov zavraždený novinár v súvislosti s jeho prácou. Ak hodnotíme výrok Igora Matoviča po jeho oprave, t.j. že nebol zavraždený novinár za prácu za posledných 26 rokov v strednej Európe, môžeme ho označiť za pravdivý. Ako informuje spomínaný článok, posledný známy prípad vraždy novinára v súvislosti s jeho prácou v strednej Európe sa stal v Česku v roku 1992. V apríli toho roka zabili novinára Václava Dvořáka, ktorého útočník zastrelil v jeho dome. Podľa výsledkov policajného vyšetrovania za vraždou stál kontroverzný podnikateľ František Mrázek. Dvořák o ňom zbieral informácie, ktoré dával ďalším novinárom, čo ich uverejňovali v médiách. Napriek tomu, že oficiálne sa na Slovensku za posledných 26 rokov nestala podobne motivovaná vražda novinára, prípady nezvestných novinárov sú známe. Posledným takýmto prípadom je zmiznutie editora Hospodárskych novín Miroslava Pejka, ktorý zmizol za zatiaľ nevyjasnených okolností v marci 2015. Druhým, o niečo starším prípadom , je zmiznutie investigatívneho novinára Pavla Rýpala z apríla 2008.

dennikn.sk
vražda
prípadom
starším prípadom


Bolo to v dôsledku kolapsu poľnohospodárstva (že Nitriansky kraj bol po Košickom druhým najmenej rozvinutým krajom na Slovensku, pozn.) a my sme boli typický poľnohospodársky kraj (NRSK pred rokom 2001, pozn.).

Pád komunistického režimu prinieslo okrem spoločenských zmien aj zmenu orientácie Slovenska na trhové hospodárstvo, čím súviselo aj odpustenie od maximalizácie poľnohospodárskej produkcie. Táto zmena zasiahla najmä oblasti resp. kraje, kde bolo poľnohospodárstvo plošne najrozšírenejšou aktivitou. Takýmto krajom je aj Nitriansky samosprávny kraj, ktorý v roku 2001 patril medzi kraje s najvyššou nezamestnanosťou, avšak nie druhou najvyššou. Výrok hodnotíme ako nepravdivý.

Zelenej správy
dve
najrozšírenejšou
celoštátna
SARIO


Faktom je, že ešte pred týždňom alebo pár dní naviac problém ohľadne vymenovania kandidáta na generálneho prokurátora ponúkal riešiť predseda vlády Slovenskej republiky aj spoločne s opozíciou. Predložil návrh, aby kolegovia predstavitelia opozičných strán Most-Híd, SDKÚ a samozrejme aj KDH prišli na rokovanie za premiérom a bavili sa o tých základných otázkach, ktoré sa týkajú nášho politického systému od NKÚ až po riešenie stavu na generálnej prokuratúre. Viete, čo sa stalo? 7 hodín sa Béla Bugár, pán Frešo a ďalší hádali o tom, či vôbec prijať alebo neprijať pozvanie premiéra.

Oficiálne predložený návrh, ktorým premiér Fico pozýva opozičné strany na spoločné rokovanie, sa nám nepodarilo nájsť. O tomto pozvaní však informovali viaceré médiá práve v súvislosti s opozičnými nezhodami, ktoré vyvolalo.

SME Pravda WEBNOVINY


Na jednej strane je návrh Európskej komisie, ktorý predniesla predsedníčka Európskej komisie v Európskom parlamente, ktorý má už podobu návrhu nariadenia, a toto nariadenie má byť schválené niekde ku konci tohto roku, a toto nariadenie hovorí, že výrobca elektriny, opakujem ešte raz, výrobca elektriny, mimo výrobcu elektriny z čierneho uhlia a z plynu, bude mať limitovaný príjem na výške 180 EUR za megawathodinu, čiže ak niekto vyrobí elektrickú energiu z vody, z jadra, z hnedého uhlia, čo z vetra, zo slnka. Tak môže maximálne predať túto elektrickú energiu za 180, alebo to bude jeho príjem oprávnený. Všetko nad 180 sa má prerozdeliť podnikom a ľuďom, a takto vraj komisia chce získať 140 miliárd eur.

Vo svojom prejave o stave Únie zo 14. septembra 2022 predsedníčka Európskej komisie Ursula von der Leyen predstavila balík opatrení, ktoré majú za úlohu zmierniť negatívny dopad vysokých cien energií na spotrebiteľov v Európskej únií.

Jedným z týchto opatrení je prerozdelenie mimoriadnych príjmov energetického sektora medzi konečných spotrebiteľov.

Komisia navrhuje stanoviť strop príjmov pre výrobcov elektriny z obnoviteľných zdrojov, jadra a hnedého uhlia. Tento strop má byť vo výške 180 € / MWh.

Výrobcovia elektriny zo spomenutých zdrojov dosahujú vysoké zisky pri súčasných cenách plynu, pretože cena elektriny sa určuje podľa tzv. záverných elektrární - plynových a uhoľných, ktoré majú oveľa vyššie náklady na výrobu elektriny než solárne či jadrové elektrárne.

Príjmy nad 180 € / MWh by od výrobcov elektriny mali vyberať členské štáty a zdieľať ich spolu s ostatnými štátmi v záujme znižovania ceny elektriny pre spotrebiteľov. Potrebné dohody medzi členskými štátmi by mali byť uzavreté do 1. decembra 2022.

Výrok poslanca Fica hodnotíme ako pravdivý.

prejave navrhuje určuje


Teraz v parlamente sa mala schvaľovať odvodová reforma. My sme ju nezastavili. My sme, aj táto dohoda bola porušená voči nám, ale nie nami. Veď všetko bolo pripravené, prešlo to prvým čítaním, koncepcia k odvodovej reforme prešla koaličnou radou, prešla vládou, tak teraz to len treba schváliť v druhom čítaní, aby to platilo, veď sme krôčik pred tým.

Návrh reformy prešiel dosiaľ len I.čítaním , kedy bol 13.septembra prerokovaný v NR SR a pridelený gestorskému výboru Výboru NR SR pre sociálne veci s lehotou na prerokovanie 11. októbra 2011. Podporilo ho 86 poslancov vrátane SNS.

I.čítaním

viaceré médiá